
　　　　大般若波罗蜜多经　卷第三百七十七

　　　　　　大唐三藏法师玄奘奉　　诏译

　　　　初分无相无得品第六十六之五

　　「复次，善现！云何菩萨摩诃萨行深般若波罗蜜多时，能于一切无相、无觉、无得、无影、无作法中，圆满精进波罗蜜多？
　　「善现！菩萨摩诃萨行深般若波罗蜜多时，能以离相无漏之心而修精进。是菩萨摩诃萨成就勇猛身心精进，由此能入初静虑具足住，能入第二、第三、第四静虑具足住，依第四静虑起无量种神通变现，乃至以手摩扪日月，自在回转不以为难。成就勇猛身精进故，以神通力经须臾顷，能至他方无量百千诸佛世界，复以种种上妙饮食、衣服、卧具、医药、香花、幡盖、灯明、珍财、伎乐，恭敬供养、尊重赞叹诸佛世尊，由此善根果报无尽，乃至渐次证得无上正等菩提。由此善根得菩提已，复为无量世间天、人、阿素洛等，以无量种上妙饮食、衣服、卧具、医药、香花、幡盖、灯明、珍财、伎乐，恭敬供养、尊重赞叹。由此善根般涅槃后，自设利罗及诸弟子，犹为无量世间天、人、阿素洛等，供养恭敬、尊重赞叹。
　　「是菩萨摩诃萨复以神力，能至他方无量百千诸佛世界，于诸佛所听闻正法，闻已受持终不忘失，乃至无上正等菩提。是菩萨摩诃萨复以神力，成熟有情、严净佛土，精勤修学一切相智，一切相智得圆满已，证得无上正等菩提，转妙法轮度无量众。如是，善现！是菩萨摩诃萨修行般若波罗蜜多，成就勇猛身精进故，能令精进波罗蜜多速得圆满。
　　「善现！云何菩萨摩诃萨修行般若波罗蜜多，成就勇猛心精进故，能令精进波罗蜜多速得圆满？
　　「善现！是菩萨摩诃萨修行般若波罗蜜多，成就勇猛心精进故，速能圆满诸圣无漏道及道支所摄精进波罗蜜多，由此能令一切不善身、语、意业无容得起。
　　「是菩萨摩诃萨终不取著色若常若无常、若乐若苦、若我若无我、若净若不净、若寂静若不寂静、若远离若不远离，亦不取著受、想、行、识若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著眼处若常若无常、若乐若苦、若我若无我、若净若不净、若寂静若不寂静、若远离若不远离，亦不取著耳、鼻、舌、身、意处若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著色处若常若无常、若乐若苦、若我若无我、若净若不净、若寂静若不寂静、若远离若不远离，亦不取著声、香、味、触、法处若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著眼界若常若无常、若乐若苦、若我若无我、若净若不净、若寂静若不寂静、若远离若不远离，亦不取著耳、鼻、舌、身、意界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著色界若常若无常、若乐若苦、若我若无我、若净若不净、若寂静若不寂静、若远离若不远离，亦不取著声、香、味、触、法界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著眼识界若常若无常、若乐若苦、若我若无我、若净若不净、若寂静若不寂静、若远离若不远离，亦不取著耳、鼻、舌、身、意识界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著眼触若常若无常、若乐若苦、若我若无我、若净若不净、若寂静若不寂静、若远离若不远离，亦不取著耳、鼻、舌、身、意触若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著眼触为缘所生诸受若常若无常、若乐若苦、若我若无我、若净若不净、若寂静若不寂静、若远离若不远离，亦不取著耳、鼻、舌、身、意触为缘所生诸受若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著地界若常若无常、若乐若苦、若我若无我、若净若不净、若寂静若不寂静、若远离若不远离，亦不取著水、火、风、空、识界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著因缘若常若无常、若乐若苦、若我若无我、若净若不净、若寂静若不寂静、若远离若不远离，亦不取著等无间缘、所缘缘、增上缘若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著无明若常若无常、若乐若苦、若我若无我、若净若不净、若寂静若不寂静、若远离若不远离，亦不取著行、识、名色、六处、触、受、爱、取、有、生、老死愁叹苦忧恼若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著有为界若常若无常、若乐若苦、若我若无我、若净若不净、若寂静若不寂静、若远离若不远离，亦不取著无为界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著欲界若常若无常、若乐若苦、若我若无我、若净若不净、若寂静若不寂静、若远离若不远离，亦不取著色、无色界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著有漏界若常若无常、若乐若苦、若我若无我、若净若不净、若寂静若不寂静、若远离若不远离，亦不取著无漏界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著初静虑若常若无常、若乐若苦、若我若无我、若净若不净、若寂静若不寂静、若远离若不远离，亦不取著第二、第三、第四静虑若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著慈无量若常若无常、若乐若苦、若我若无我、若净若不净、若寂静若不寂静、若远离若不远离，亦不取著悲、喜、舍无量若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著空无边处定若常若无常、若乐若苦、若我若无我、若净若不净、若寂静若不寂静、若远离若不远离，亦不取著识无边处、无所有处、非想非非想处定若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著四念住若常若无常、若乐若苦、若我若无我、若净若不净、若寂静若不寂静、若远离若不远离，亦不取著四正断、四神足、五根、五力、七等觉支、八圣道支若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著空解脱门若常若无常、若乐若苦、若我若无我、若净若不净、若寂静若不寂静、若远离若不远离，亦不取著无相、无愿解脱门若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著布施波罗蜜多若常若无常、若乐若苦、若我若无我、若净若不净、若寂静若不寂静、若远离若不远离，亦不取著净戒、安忍、精进、静虑、般若波罗蜜多若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著内空若常若无常、若乐若苦、若我若无我、若净若不净、若寂静若不寂静、若远离若不远离，亦不取著外空、内外空、空空、大空、胜义空、有为空、无为空、毕竟空、无际空、散空、无变异空、本性空、自相空、共相空、一切法空、不可得空、无性空、自性空、无性自性空若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著真如若常若无常、若乐若苦、若我若无我、若净若不净、若寂静若不寂静、若远离若不远离，亦不取著法界、法性、不虚妄性、不变异性、平等性、离生性、法定、法住、实际、虚空界、不思议界若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著苦圣谛若常若无常、若乐若苦、若我若无我、若净若不净、若寂静若不寂静、若远离若不远离，亦不取著集、灭、道圣谛若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著八解脱若常若无常、若乐若苦、若我若无我、若净若不净、若寂静若不寂静、若远离若不远离，亦不取著八胜处、九次第定、十遍处若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著一切三摩地门若常若无常、若乐若苦、若我若无我、若净若不净、若寂静若不寂静、若远离若不远离，亦不取著一切陀罗尼门若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著五眼若常若无常、若乐若苦、若我若无我、若净若不净、若寂静若不寂静、若远离若不远离，亦不取著六神通若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著佛十力若常若无常、若乐若苦、若我若无我、若净若不净、若寂静若不寂静、若远离若不远离，亦不取著四无所畏、四无碍解、十八佛不共法若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著大慈若常若无常、若乐若苦、若我若无我、若净若不净、若寂静若不寂静、若远离若不远离，亦不取著大悲、大喜、大舍若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著无忘失法若常若无常、若乐若苦、若我若无我、若净若不净、若寂静若不寂静、若远离若不远离，亦不取著恒住舍性若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著一切智若常若无常、若乐若苦、若我若无我、若净若不净、若寂静若不寂静、若远离若不远离，亦不取著道相智、一切相智若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著预流果若常若无常、若乐若苦、若我若无我、若净若不净、若寂静若不寂静、若远离若不远离，亦不取著一来、不还、阿罗汉果、独觉菩提若常若无常、若乐若苦、若我若无我、若净若不净、若寂静若不寂静、若远离若不远离。
　　「终不取著一切菩萨摩诃萨行若常若无常、若乐若苦、若我若无我、若净若不净、若寂静若不寂静、若远离若不远离，亦不取著诸佛无上正等菩提若常若无常、若乐若苦、若我若无我、若净若不净、若寂静若不寂静、若远离若不远离。
　　「是菩萨摩诃萨终不取著是预流者、是一来者、是不还者、是阿罗汉、是独觉、是菩萨、是如来，亦不取著如是有情见具足故名预流者，如是有情下结薄故名一来者，如是有情下结尽故名不还者，如是有情上结尽故名阿罗汉，如是有情得独觉道故名为独觉，如是有情得道相智故名为菩萨，如是有情得一切相智故名为如来。何以故？所取著法及诸有情，皆无自性可取著故。
　　「是菩萨摩诃萨成就勇猛心精进故，虽作饶益诸有情事不顾身命，而于有情都无所得；虽能圆满所修精进波罗蜜多，而于精进波罗蜜多都无所得；虽能圆满一切佛法，而于佛法都无所得；虽能严净一切佛土，而于佛土都无所得。是菩萨摩诃萨成就如是身心精进，虽能远离一切恶法，亦能摄受一切善法而无取著。无取著故，从一佛土至一佛土，从一世界至一世界，为欲饶益诸有情故，所欲示现诸神通事，皆能自在示现无碍。谓或示现雨众妙花，或复示现散众名香，或复示现作诸伎乐，或复示现震动大地，或复示现众妙七宝庄严世界。或复示现身放光明，盲冥众生悉蒙开晓。或复示现身出妙香，诸臭秽者皆令香洁。或复示现设大祠祀，于中不恼诸有情类，因斯化导无边有情，令入正道，离断生命，离不与取，离欲邪行，离虚诳语，离离间语，离粗恶语，离杂秽语，离贪欲，离嗔恚，离邪见。或以布施摄诸有情，或以净戒摄诸有情，或以安忍摄诸有情，或以精进摄诸有情，或以静虑摄诸有情，或以般若摄诸有情。为欲饶益诸有情故，或舍财宝，或舍妻子，或舍王位，或舍肢节，或舍身命。随诸有情应以如是如是方便而得饶益，即以如是如是方便而饶益之。
　　「如是，善现！菩萨摩诃萨行深般若波罗蜜多时，由离诸相无漏心力，能于一切无相、无觉、无得、无影、无作法中，圆满精进波罗蜜多，亦能圆满诸余功德。
　　「复次，善现！云何菩萨摩诃萨行深般若波罗蜜多时，能于一切无相、无觉、无得、无影、无作法中，圆满静虑波罗蜜多？
　　「善现！菩萨摩诃萨行深般若波罗蜜多时，能以离相无漏之心而修静虑。是菩萨摩诃萨除如来定，于诸余定皆能圆满，是菩萨摩诃萨能离欲恶不善法，有寻有伺，离生喜乐，入初静虑具足而住；寻伺寂静，内等净，心一趣性，无寻无伺，定生喜乐，入第二静虑具足而住；离喜住舍，正念正知，身受乐，圣说应舍，入第三静虑具足而住；断乐断苦，先喜忧没，不苦不乐，舍念清净，入第四静虑具足而住。是菩萨摩诃萨以慈俱心普缘一方，乃至十方一切世间具足而住；以悲俱心普缘一方，乃至十方一切世间具足而住；以喜俱心普缘一方，乃至十方一切世间具足而住；以舍俱心普缘一方，乃至十方一切世间具足而住。
　　「是菩萨摩诃萨超诸色想，灭有对想，不思惟种种想，入无边空，空无边处具足而住；超一切种空无边处，入无边识，识无边处具足而住；超一切种识无边处，入无所有，无所有处具足而住；超一切种无所有处，入非想非非想处具足而住。是菩萨摩诃萨安住静虑波罗蜜多，于八解脱能顺逆入具足而住，于八胜处能顺逆入具足而住，于九次第定能顺逆入具足而住，于十遍处能顺逆入具足而住。是菩萨摩诃萨能入空三摩地具足而住，入无相三摩地具足而住，入无愿三摩地具足而住，入无间三摩地具足而住，入如电三摩地具足而住，入圣正三摩地具足而住，入金刚喻三摩地具足而住。
　　「是菩萨摩诃萨安住静虑波罗蜜多，修三十七菩提分法及道相智皆令圆满。用道相智摄受一切三摩地已，渐次修超净观地、种性地、第八地、见地、薄地、离欲地、已办地、独觉地，证入菩萨正性离生，既入菩萨正性离生位已，修诸地行圆满佛地。是菩萨摩诃萨虽于诸地渐次修超，而于中间不取果证，乃至未得一切相智。
　　「是菩萨摩诃萨安住静虑波罗蜜多，从一佛土至一佛土，供养恭敬、尊重赞叹诸佛世尊，于诸佛所植众善本，成熟有情、严净佛土。从一世界趣一世界，饶益有情身心无倦，或以布施摄诸有情，或以净戒摄诸有情，或以安忍摄诸有情，或以精进摄诸有情，或以静虑摄诸有情，或以般若摄诸有情，或以解脱摄诸有情，或以解脱知见摄诸有情，或教有情住预流果，或教有情住一来果，或教有情住不还果，或教有情住阿罗汉果，或教有情住独觉菩提，或教有情安住菩萨摩诃萨位，或教有情安住无上正等菩提，随诸有情善根势力，善法增长，种种方便令其安住。
　　「是菩萨摩诃萨安住静虑波罗蜜多，能引一切三摩地门，能引一切陀罗尼门，能得殊胜四无碍解，能得殊胜异熟神通。是菩萨摩诃萨由得殊胜异熟神通，决定不复入于母胎，决定不复受淫欲乐，决定不复摄受生业（别本有作「乘」者），亦复不为生过所染。何以故？是菩萨摩诃萨善见善达一切法性皆如幻化。虽知诸行皆如幻化，而乘悲愿饶益有情。虽乘悲愿饶益有情，而达有情及彼施设皆不可得。虽达有情及彼施设皆不可得，而能安立一切有情，令其安住不可得法，依世俗理不依胜义。
　　「是菩萨摩诃萨安住静虑波罗蜜多，修行一切静虑、解脱、等持、等至，乃至圆满所求无上正等菩提，常不舍离所修静虑波罗蜜多。是菩萨摩诃萨行道相智，方便引发一切相智，安住其中永断一切习气相续。是菩萨摩诃萨能永断一切习气相续故，能正自利亦正利他。是菩萨摩诃萨能正自利正利他故，便与一切世间天、人、阿素洛等作净福田，堪受一切世间天、人、阿素洛等供养恭敬。
　　「如是，善现！菩萨摩诃萨行深般若波罗蜜多时，由离诸相无漏心力，能于一切无相、无觉、无得、无影、无作法中，圆满静虑波罗蜜多，亦能圆满诸余功德。
　　「复次，善现！云何菩萨摩诃萨行深般若波罗蜜多时，能于一切无相、无觉、无得、无影、无作法中，圆满般若波罗蜜多？
　　「善现！菩萨摩诃萨行深般若波罗蜜多时，能以离相无漏之心而修般若，是菩萨摩诃萨不见少法实有成就。
　　「谓不见色实有成就，不见受、想、行、识实有成就；不见色生，不见受、想、行、识生；不见色灭，不见受、想、行、识灭；不见色是增益门，不见受、想、行、识是增益门；不见色是损减门，不见受、想、行、识是损减门；不见色有积集，不见受、想、行、识有积集；不见色有离散，不见受、想、行、识有离散。如实观色是虚妄、不坚实、无自在，如实观受、想、行、识是虚妄、不坚实、无自在。
　　「不见眼处实有成就，不见耳、鼻、舌、身、意处实有成就；不见眼处生，不见耳、鼻、舌、身、意处生；不见眼处灭，不见耳、鼻、舌、身、意处灭；不见眼处是增益门，不见耳、鼻、舌、身、意处是增益门；不见眼处是损减门，不见耳、鼻、舌、身、意处是损减门；不见眼处有积集，不见耳、鼻、舌、身、意处有积集；不见眼处有离散，不见耳、鼻、舌、身、意处有离散。如实观眼处是虚妄、不坚实、无自在，如实观耳、鼻、舌、身、意处是虚妄、不坚实、无自在。
　　「不见色处实有成就，不见声、香、味、触、法处实有成就；不见色处生，不见声、香、味、触、法处生；不见色处灭，不见声、香、味、触、法处灭；不见色处是增益门，不见声、香、味、触、法处是增益门；不见色处是损减门，不见声、香、味、触、法处是损减门；不见色处有积集，不见声、香、味、触、法处有积集；不见色处有离散，不见声、香、味、触、法处有离散。如实观色处是虚妄、不坚实、无自在，如实观声、香、味、触、法处是虚妄、不坚实、无自在。
　　「不见眼界实有成就，不见耳、鼻、舌、身、意界实有成就；不见眼界生，不见耳、鼻、舌、身、意界生；不见眼界灭，不见耳、鼻、舌、身、意界灭；不见眼界是增益门，不见耳、鼻、舌、身、意界是增益门；不见眼界是损减门，不见耳、鼻、舌、身、意界是损减门；不见眼界有积集，不见耳、鼻、舌、身、意界有积集；不见眼界有离散，不见耳、鼻、舌、身、意界有离散。如实观眼界是虚妄、不坚实、无自在，如实观耳、鼻、舌、身、意界是虚妄、不坚实、无自在。
　　「不见色界实有成就，不见声、香、味、触、法界实有成就；不见色界生，不见声、香、味、触、法界生；不见色界灭，不见声、香、味、触、法界灭；不见色界是增益门，不见声、香、味、触、法界是增益门；不见色界是损减门，不见声、香、味、触、法界是损减门；不见色界有积集，不见声、香、味、触、法界有积集；不见色界有离散，不见声、香、味、触、法界有离散。如实观色界是虚妄、不坚实、无自在，如实观声、香、味、触、法界是虚妄、不坚实、无自在。
　　「不见眼识界实有成就，不见耳、鼻、舌、身、意识界实有成就；不见眼识界生，不见耳、鼻、舌、身、意识界生；不见眼识界灭，不见耳、鼻、舌、身、意识界灭；不见眼识界是增益门，不见耳、鼻、舌、身、意识界是增益门；不见眼识界是损减门，不见耳、鼻、舌、身、意识界是损减门；不见眼识界有积集，不见耳、鼻、舌、身、意识界有积集；不见眼识界有离散，不见耳、鼻、舌、身、意识界有离散。如实观眼识界是虚妄、不坚实、无自在，如实观耳、鼻、舌、身、意识界是虚妄、不坚实、无自在。
　　「不见眼触实有成就，不见耳、鼻、舌、身、意触实有成就；不见眼触生，不见耳、鼻、舌、身、意触生；不见眼触灭，不见耳、鼻、舌、身、意触灭；不见眼触是增益门，不见耳、鼻、舌、身、意触是增益门；不见眼触是损减门，不见耳、鼻、舌、身、意触是损减门；不见眼触有积集，不见耳、鼻、舌、身、意触有积集；不见眼触有离散，不见耳、鼻、舌、身、意触有离散。如实观眼触是虚妄、不坚实、无自在，如实观耳、鼻、舌、身、意触是虚妄、不坚实、无自在。
　　「不见眼触为缘所生诸受实有成就，不见耳、鼻、舌、身、意触为缘所生诸受实有成就；不见眼触为缘所生诸受生，不见耳、鼻、舌、身、意触为缘所生诸受生；不见眼触为缘所生诸受灭，不见耳、鼻、舌、身、意触为缘所生诸受灭；不见眼触为缘所生诸受是增益门，不见耳、鼻、舌、身、意触为缘所生诸受是增益门；不见眼触为缘所生诸受是损减门，不见耳、鼻、舌、身、意触为缘所生诸受是损减门；不见眼触为缘所生诸受有积集，不见耳、鼻、舌、身、意触为缘所生诸受有积集；不见眼触为缘所生诸受有离散，不见耳、鼻、舌、身、意触为缘所生诸受有离散。如实观眼触为缘所生诸受是虚妄、不坚实、无自在，如实观耳、鼻、舌、身、意触为缘所生诸受是虚妄、不坚实、无自在。
　　「不见一切有漏法实有成就，不见一切无漏法实有成就；不见一切有漏法生，不见一切无漏法生；不见一切有漏法灭，不见一切无漏法灭；不见一切有漏法是增益门，不见一切无漏法是增益门；不见一切有漏法是损减门，不见一切无漏法是损减门；不见一切有漏法有积集，不见一切无漏法有积集；不见一切有漏法有离散，不见一切无漏法有离散。如实观一切有漏法是虚妄、不坚实、无自在，如实观一切无漏法是虚妄、不坚实、无自在。
　　「是菩萨摩诃萨如是观时，不得色自性，不得受、想、行、识自性；不得眼处自性，不得耳、鼻、舌、身、意处自性；不得色处自性，不得声、香、味、触、法处自性；不得眼界自性，不得耳、鼻、舌、身、意界自性；不得色界自性，不得声、香、味、触、法界自性；不得眼识界自性，不得耳、鼻、舌、身、意识界自性；不得眼触自性，不得耳、鼻、舌、身、意触自性；不得眼触为缘所生诸受自性，不得耳、鼻、舌、身、意触为缘所生诸受自性；不得一切有漏法自性，不得一切无漏法自性。
　　「是菩萨摩诃萨修行般若波罗蜜多，于一切法皆以无性而为自性深生信解。是菩萨摩诃萨于如是事生信解已，能行内空、外空、内外空、空空、大空、胜义空、有为空、无为空、毕竟空、无际空、散空、无变异空、本性空、自相空、共相空、一切法空、不可得空、无性空、自性空、无性自性空。
　　「是菩萨摩诃萨如是行时，于一切法都不执著，谓不执著色，不执著受、想、行、识；不执著眼处，不执著耳、鼻、舌、身、意处；不执著色处，不执著声、香、味、触、法处；不执著眼界，不执著耳、鼻、舌、身、意界；不执著色界，不执著声、香、味、触、法界；不执著眼识界，不执著耳、鼻、舌、身、意识界；不执著眼触，不执著耳、鼻、舌、身、意触；不执著眼触为缘所生诸受，不执著耳、鼻、舌、身、意触为缘所生诸受；不执著地界，不执著水、火、风、空、识界；不执著因缘，不执著等无间缘、所缘缘、增上缘；不执著无明，不执著行、识、名色、六处、触、受、爱、取、有、生、老死愁叹苦忧恼；不执著布施波罗蜜多，不执著净戒、安忍、精进、静虑、般若波罗蜜多；不执著内空，不执著外空、内外空、空空、大空、胜义空、有为空、无为空、毕竟空、无际空、散空、无变异空、本性空、自相空、共相空、一切法空、不可得空、无性空、自性空、无性自性空；不执著真如，不执著法界、法性、不虚妄性、不变异性、平等性、离生性、法定、法住、实际、虚空界、不思议界；不执著四念住，不执著四正断、四神足、五根、五力、七等觉支、八圣道支；不执著苦圣谛，不执著集、灭、道圣谛；不执著四静虑，不执著四无量、四无色定；不执著八解脱，不执著八胜处、九次第定、十遍处；不执著一切三摩地门，不执著一切陀罗尼门；不执著空解脱门，不执著无相、无愿解脱门；不执著五眼，不执著六神通；不执著佛十力，不执著四无所畏、四无碍解、十八佛不共法；不执著大慈，不执著大悲、大喜、大舍。

　　大般若波罗蜜多经卷第三百七十七

