上一页 下一页

阅藏知津（卷三十九 ~ 卷四十四）
阅藏知津卷第三十九 北天目沙门释智旭　汇辑 【大乘论藏　宗经论第二之三】 肇论（三卷　前有慧达序　二藏俱缺） 姚秦长安沙门释僧肇著

宗本义。物不迁论第一。不真空论第二。般若无知论第三（附刘遗民问答书）。涅槃无名论第四（奏秦王表。九折。十演）。

宝藏论（一卷）　敦

晋僧肇法师著

~p 1652-1653

广照空有品第一。离微体净品第二。本际虚无品第三。

大乘止观法门（四卷　前有朱顷序　南践北途）

陈南岳思大禅师曲授心要

先总示大乘止观。次广作五番建立。第一明止观依止。又三。一明何所依止。谓自性清净心。二明何故依止。以此心是一切法根本故。三明以何依止。先明以意识依止此心。修行止观。次破小乘人执。后破大乘人执。第二明止观境界。谓三自性法。各论清净染浊。第三明止观体状。先就染浊三性以明。次就清净三性以明（正是修行方法）。第四明止观断得。谓约三性修止观。各明所除障。所得益也。第五明止观作用。谓证体起用也。后更示礼佛止观。食时止观。大小便利时止观。后有遵式序

法华经安乐行义（一卷　南烦北土）

陈南岳思大禅师撰

明一切新学菩萨。欲求大乘。超过一切诸菩萨。疾成佛道。须持戒。忍辱。精进。勤修禅定。专心勤修法华三昧。观一切众生皆如佛想。偈云。菩萨学法华。具足二种行。一者无相行。二者有相行。无相四安乐。甚深妙禅定。观察六情根。诸

~p 1654-1655

法本来净。众生性无垢。无本亦无净。不修对治行。自然超众圣。无师自然觉。不由次第行。释云。无相行者。一切诸法中。心相寂灭。毕竟不生。行住坐卧。饮食语言。一切威仪。心常定故。诸余禅定。三界次第。从欲界地。未到地。初禅地。乃至非非想处地。有十一种差别不同。有法无法二道为别。是阿毗昙杂心圣行。若安乐行中深妙禅定。即不如此。不依止欲界。不住色无色行。如是禅定。是菩萨徧行。毕竟无心想故。名无相行。有相行者。如劝发品中。专念法华文字。精进不卧。如救头然。若行成就。即见普贤等。得三陀罗尼。若顾身命。贪四事供养。不能勤修。经劫不得。

诸法无诤三昧法门（二卷　南烦北途）

陈南岳思大禅师撰

先总明欲学一切佛法。先持净戒。勤禅定。乃能得之。无量佛法功德。一切皆从禅生。次问答释疑。后具明四念处。各各具足一切佛法。

摩诃止观（二十卷　南困衡北霸赵）

隋天台智者大师说　门人灌顶记

章安记曰。止观明静。前代未闻。智者大师。隋开皇十四年四月二十六日。于

~p 1656-1657

荆州玉泉寺。一夏敷扬。二时慈霔。虽乐说不穷。才至见境。法轮停转。后分弗宣。此之止观。天台智者说己心中所行法门。天台传南岳三种止观。一渐次（即释禅波罗密次第法门）。二不定（即六妙门。今已亡失）。三圆顿（即今摩诃止观）皆是大乘。俱缘实相。同名止观。渐则初浅后深。如彼梯隥。不定前后更互。如金刚宝。置之日中。圆顿初后不二。如通者腾空。为三根性。说三法门。今圆顿者。初缘实相。造境即中。无不真实。系缘法界。一念法界。一色一香。无非中道。己界及佛界。众生界亦然。阴入皆如。无苦可舍。无明尘劳。即是菩提。无集可断。边邪皆中正。无道可修。生死即涅槃。无灭可证。无苦无集。故无世间。无道无灭。故无出世间。纯一实相。实相外。更无别法。法性寂然名止。寂而常照名观。虽言初后。无二无别。是名圆顿止观。此菩萨闻圆法。起圆信。立圆行。住圆位。以圆功德而自庄严。以圆力用建立众生。大经云。雪山有草。名曰忍辱。牛若食者。即得醍醐。又云。譬如有人在大海浴。当知已用诸河之水。当知止观。诸佛之师。以法常故。诸佛亦常。乐我净等。亦复如是。开章为十。一大意。二释名。三体相。

~p 1658-1659

四摄法。五偏圆。六方便。七正观。八果报。九起教。十旨归。○初释大意。囊括始终。冠戴初后。今撮为五。谓发大心。修大行。感大果。裂大网。归大处。一发大心者。约十种发心以简非。发菩提心。即是观。邪僻心息。即是止。约四谛。四弘。六即。以显是。二修大行者。劝进四种三昧。入菩萨位。一常坐。二常行。三半行半坐。四非行非坐。三感大果者。若行顺中道。即有胜妙果报。设未出分段。所获花报。亦异七种方便。况真果报耶！此义在后第八重中。当广分别。四裂大网者。若人善用止观观心。则内慧明了。通达渐顿诸教。如破微尘。出大千经卷。恒沙佛法。一心中晓。此义至第九重当广说。摄法中亦略示。五归大处者。自向三德。引他同入三德。故名旨归。入秘密藏。至第十重中。当广说也。记曰。此五略。只是十广。初五章。只是发菩提心一意耳！方便。正观。只是四三昧耳！果报一章。只明违顺。违即二边果报。顺即胜妙果报。起教一章。转其自心。利益于他或作佛身。施权实。或作九界像。对扬渐顿。转渐顿。弘通渐顿。旨归章。只是同归大处秘藏中。故知略广意同也。○二释止观名。略有四。一相待。二绝待。三会异。

~p 1660-1661

四通三德。一相待者。止观各三义。止三义者。息义。停义。对不止止义。观三义者。贯穿义。观达义。对不观观义。二绝待者。横破竖破上三止观。则不可说。有因缘故。亦可得说。以六即望之。初心无所失。圣境无所滥。三会异者。会诸经论异名。四通三德者。以三德共通两字。又三德各通两字。○三释止观体相为四。一教相。二眼智。三境界。四得失。一教相者。止观名教。通于凡圣。不可寻通名。求于别体。故用相简之。简前三教。显圆顿教止观体也。二眼智者。止观为因。智眼为果。用不思议眼智。得圆顿止观体也。三境界者。若得能显眼智中意。无俟所显谛境之说。为未解者。更此一科。夫信行尚多闻。因此分别以会圆妙。法行宗深观。缘此思惟以见正境耳！四得失者。失即思议。得即不思议也。○四明止观总持。徧收诸法。一摄一切理。二摄一切惑。三摄一切智。四摄一切行。五摄一切位。六摄一切教。○五明偏圆者。简偏就圆。一明大小。二明半满。三明偏圆。四明渐顿。五明权实。○六明方便。谓善巧修行。以微少善根。能令无量行成解发。入菩萨位。圆教以假名五品观行等位。去真犹远。名远方便。六根清净。相似邻真。名

~p 1662-1663

近方便。今就五品之前假名位中。复论远近。二十五法为远方便。十种境界为近方便。横竖该罗。十观具足。成观行位。能发真似。今释远方便。略为五。一具五缘。二诃五欲。三弃五盖。四调五事。五行五法。具五缘者。一持戒清净。二衣食具足。三闲居静处。四息诸缘务。五得善知识。诃五欲者。谓色。声。香。味。触。弃五盖者。谓贪欲。嗔恚。睡眠。掉悔。疑。调五事者。谓食。眠。身。息。心。行五法者。谓欲。精进。念。巧慧。一心（已上俱有事解理解）。○七明正修止观者。前六重。依修多罗以开妙解。今依妙解以立正行。膏明相赖。目足更资。行解既勤。三障四魔。纷然竞作。重昏巨散。翳动定明。不可随。不可畏。随之。将人向恶道。畏之。妨修正法。当以观观昏。即昏而朗。以止止散。即散而寂。如猪揩金山。众流入海。薪炽于火。风益求罗耳。开止观为十。一阴界入。二烦恼。三病患。四业相。五魔事。六禅定。七诸见。八增上慢。九二乘。十菩萨。此十境通能覆障。始自凡夫正报。终至圣人方便。阴入一境。常自现前。恒得为观。余九境。发可为观。不发何所观。又八境去正道远。深加防护。得归正辙。二境去正道近。至此位时。不虑无观。薄修即证。又若不解诸境互发。大起疑网。如在歧道。不知

~p 1664-1665

所从。先若闻之。恣其变怪。心安若空。○第一观阴界入境者。五阴十二入。十八界也。界内外一切阴入。皆由心起。佛告比丘。一法摄一切法。所谓心是。心是惑本。若欲观察。须伐其根。如炙病得穴。今当去丈就尺。去尺就寸。置色等四阴。但观识阴。识阴者。心是也。观心具十法门。一观不可思议境。二起慈悲心。三巧安止观。四破法徧。五识通塞。六修道品。七对治助开。八知次位。九能安忍。十无法爱。此十重观法。横竖收束。微妙精巧。初则简境真伪。中则正助相添。后则安忍无著。意圆法巧。该括周备。规矩初心。将送行者。到彼萨云。非闇证禅师。诵文法师。所能知也。一观心是不可思议境者。若无心而已。介尔有心。即具三千。亦不言一心在前。一切法在后。亦不言一切法在前。一心在后。若从一心生一切法者。此则是纵。若心一时含一切法者。此则是横。纵亦不可。横亦不可。只心是一切法。一切法是心。故非纵非横。非一非异。玄妙深绝。非识所识。非言所言。所以称为不可思议境也。此不思议境。何法不收。此境发智。何智不发。依此境发

~p 1666-1667

誓愿。乃至无法爱。何誓不具。何行不满足耶！说时次第。行时一心中具一切心。二发真正菩提心者。既深识不思议境。知一苦一切苦。自悲悲他。发两誓愿。众生无边誓愿度。烦恼无尽誓愿断。又识不可思议心。一乐一切乐。我及众生。昔虽求乐。不知乐因。今方始解。故起大慈。兴两誓愿。法门无量誓愿学。佛道无上誓愿成。三善巧安心者。善以止观安于法性也。随根。随病。回转。自行。化他。有六十四番安心法等。四破法徧者。不思议一境一切境。一心一切心。横竖诸法。悉趣于心。破心故。一切皆破。故言徧也。是中先约空无生门。以次第破显圆顿破。然后以一门破。例余门破。文广义深。须细寻之。五识通塞者。破塞存通。如除膜养珠。破贼护将。六明道品调适者。由圆三十七品。入圆三解脱门。七助道对治者。以根钝故。不能即开三解脱门。以遮重故。牵破观心。为是义故。应须治道。对破遮障。于助六度。但作一事解。不能助道。当观此助不思议。摄一切法。八明次位者。夫真似二位。有解脱知见。朱紫分明。终不谬谓未得谓得。岂有凡夫造心。即言上圣。此非增上慢。推与谁乎。次明从五悔登随喜品。乃至十信。四十二位。究

~p 1668-1669

竟妙觉。无有叨滥。名知次位。九安忍者。若名利眷属从外来破忆此三术。啮齿忍耐。虽千万请。确乎难拔。让哉！隐哉！去哉！若烦恼业定见慢等。从内来破者。亦忆三术。即空即假即中。十无法爱者。行上九事。过内外障。应得入真。而不入者。以法爱住著而不得前。若破法爱。入三解脱。发真中道。所有慧身。不由他悟。自然流入萨婆若海。是十种法。名大乘观。学是乘者。名摩诃衍。行。住。坐。卧。语作。见色。闻声。嗅香。尝味。觉触。知法。一切缘中。一切境中。皆可修之。○第二观烦恼境。乃至第七观诸见境。各为四意。各论十乘。具如全帙。后三境不说。后三大章亦不说。

释禅波罗密次第法门（十卷　南刑北烦）

隋天台智者大师说　弟子法慎记　灌顶再治

大意第一。释名第二。明门第三。辨诠次第四。简法心第五。分别前方便第六。释修证第七。于中有四。初修证世间禅相。谓四禅。四无量心。四无色定。二修证亦世间亦出世间禅相。谓六妙门。十六特胜。通明观。三修证出世间禅相。谓对

~p 1670-1671

治无漏。缘理无漏。对治无漏有九。九想。八念。十想三种名坏法观。八背舍。八胜处。十一切处。三种名不坏法观。九次第定。名练。师子奋迅。名熏。超越三昧。名修。缘理无漏未说。四修证非世间非出世间禅相未说。八显示果报。九从禅起教。十结会归趣。皆未说。

六妙门禅法（一卷　元藏谨字号南北藏并缺）

天台大师于都下瓦官寺略出此法门

修习止观坐禅法要（二卷　前有元照序　一名童蒙止观亦名小止观　南践北途）

天台山修禅寺沙门智顗述

具缘第一。诃欲第二。弃盖第三。调和第四。方便第五。正修第六。善发第七。觉魔第八。治病第九。证果第十。后附梁肃天台止观统例。及天台法门议。

释摩诃般若波罗密经觉意三昧（一卷　南烦北法）

隋天台智者大师说　门人灌顶记

辨法相第一。释觉意三昧名第二。释方便行第三。明心相第四。入观门第五。证相门第六。

~p 1672-1673

四念处（四卷　南烦北法）

隋天台山修禅寺智者大师说

先明一切诸法。皆不可思议。不可宣说。次明四悉檀因缘故。亦可得说。乃约生生等四句。各明四门。四念处。三十七品。因行果位。差别不同。

法界次第初门（三卷　南翦北刑）

隋天台智者大师撰

天台山修禅寺沙门释智顗。辄依经附论。撰法界次第初门三百科。裁为七卷。流传新学。略为三意。一为读诵寻论随见法门。脱有迷于名数者。二为未解圣教所制法门浅深之次第。三为学三观之者。当以此诸法名相义理。一一历心而转作。则观解无碍。触境不迷。若于一念心中。通达一切佛法者。则三观自然了了分明也。故出此三百科。名教仍当。名下略辩体相。始得三卷。（仅六十科）

净土十疑论（一卷十四纸　前有杨杰序　南起北刑）

隋天台智者大师说

一释求生净土无大慈悲疑。二释求生乖无生理疑。三释偏求生一土疑。四释偏念一佛疑。五释具缚得生疑。六释即得不退疑。七释不求内院疑。八释十念得生疑。九释女人根缺不生疑。十释作何行业得生疑。 后有陈瓘序

~p 1674-1675

观心论（亦名煎乳论　二藏俱缺）

天台修禅寺沙门智顗述

【大乘论藏 诸论释第三】

瑜伽师地论释（一卷　南心北退）

最胜子等诸菩萨造　唐大慈恩寺沙门释玄奘译

总释瑜伽师地名义。略释一十七地名义

摄大乘论释（十卷　南持北枝）

唐大慈恩寺沙门释玄奘译

世亲菩萨。释前摄大乘论本

△摄大乘论释（十五卷　有慧恺序　南操好北友投）

陈优禅尼国沙门真谛译

▲摄大乘论释（十卷　南坚北连）

隋南天竺沙门达摩笈多译

二译并同前本

摄大乘论释（十卷　南雅北交）

唐大慈恩寺沙门释玄奘译

无性菩萨。释前摄大乘论本。

~p 1676-1677

成唯识论（十卷　有沈玄明后序　南縻北义）

唐大慈恩寺沙门释玄奘译

护法等十菩萨。各造论十卷。释世亲三十颂。奘师糅为十卷。乃瑜伽一宗之精要也。

成唯识宝生论（五卷　一名二十唯识顺释论　南自北沛）

唐大荐福寺沙门释义净译

护法菩萨。释天亲所造论。

大乘广五蕴论（十三纸半　南都北投）

安慧菩萨造 唐中印土沙门地婆诃罗译

观所缘缘论释（八纸余　南华北投）

唐大荐福寺沙门释义净译

护法菩萨。释缘缘论中破执纵夺之法。

释摩诃衍论（十卷　元藏笙字号南北藏俱缺）

龙树菩萨造　筏提摩多译

释马鸣菩萨大乘起信论

广百论释论（十卷　南真北廉）

唐大慈恩寺沙门释玄奘译

护法菩萨。释前广百论本。与成唯识论破我法二执处。相为表里。最宜详玩。

华严悬谈会玄记（四十卷）钜野洞庭

~p 1678-1679

元苍山再光寺普瑞集

消释悬谈文义。乃座主家学问耳。

佛说观无量寿佛经疏妙宗钞（六卷　南韩北约）

宋四明沙门知礼述

先略明大意云。果佛圆明之体即我凡夫本具性德。故一切教所谈行法。无不为显此之觉体。故四三昧。通名念佛。但其观法。为门不同。今此观门。及般舟三昧。托彼安养依正之境。用微妙观。专就弥陀。显真佛体。虽托彼境。须知依正同居一心。心性徧周。无法不造。无法不具。据乎心性观彼依正。依正可彰。托彼依正观于心性。心性易发。所言心性具一切法者。实无能具所具。能造所造。即心是法。即法是心。能造因缘。及所造法。皆悉当处全是心性。是故今观若依若正。乃法界心。观法界境。生于法界依正色心。故释观字。用一心三观。释无量寿。用一体三身。体。宗。力用。义并从圆。判教属顿。

金光明经玄义拾遗记（六卷　南遵北会）

宋四明沙门知礼述

序曰。宝云讲次。学徒随录。义或阙如。未及补治。不幸归寂。孤山之制。多

事消文。复于中间。毁除观心。斯实不忍。今故秉笔。拾先师遗余之义。拾后人遗

~p 1680-1681

弃之文。使教行二涂。不致壅蔽。大师深解法性。可尊可贵。当体名金。寂而常照。当体名光。大悲益物。当体称明。是知法性具金光明。真实名义究竟成就也。此经以金光明为名。以金光明为体。以金光明为宗。以金光明为用。以金光明而为教相。亦可三字。别对五章。以金为体。以光为宗。以明为用。总三为名。分别三名而为教相。法体既尔。体德合然。甚深。是光之德。穷法性底故。无量。是明之德。达法性边故。此二不二。是金之德。法性究竟尊贵义故。亦可三义皆甚深。皆无量。皆不二也。五章之德。莫不如是。

金光明经文句记（十二卷　南约法北盟何）

宋四明沙门知礼述

即释文句也

请观音经疏阐义钞（四卷　南烦北法）

宋钱塘沙门智圆述

即释智者疏。约文敷义。笔之为钞。

仁王护国般若经疏神宝记（四卷　南弊北韩）

宋四明沙门柏庭善月述

~p 1682-1683

是经有六名。其末名龙宝神王。今摭二字。以名所释。抑轮王兴世。有神宝自至之言。故云。

天台名家。实以传宗为本。而释经次焉。然以得佛心宗。发旋总持。故凡申一经。释一义。亦必有法。

般若波罗密多心经略疏连珠记（一卷北作二卷　南青北百）

宋玉峰沙门释师会述

佛母般若波罗密多圆集要义论释（四卷今作二卷　南书北星）

宋北印土沙门施护译

三宝尊菩萨造。释大域龙树菩萨所造颂。

法华玄义释签（二十卷　前有普门子缘起序　南晋楚北多士）

唐天台沙门湛然述

昔于台岭。随诸问者签下所录。不暇寻究文势生起。亦未委细分节句逗。晚还毗坛。辄添肤饰。裨以管见。然所记者。莫非述闻。兼寻经论。但识用暗短。而繁略颇驯。呈露后贤。敢悕添削。

法华文句记（二十卷北作三十卷　南赵魏北晋楚更）

唐天台沙门湛然述

即释智者文句也。后记云。适与江淮四十余僧。往礼台山。因见不空三藏门人舍光。奉勅在山修造。云与不空亲游天竺。彼有僧问曰。大唐有天台教迹。最堪简

~p 1684-1685

邪正。晓偏圆。可能译之。将至此土耶。岂非中国失法。求之四维。而此方少有识者。如鲁人耳。故厚德向道者。莫不仰之。敬愿学者。行者。随力称赞。应知自行兼人。并异他典。若说若听境智存焉。若冥若显。种熟可期。并由弘经者有方故也。若直尔讲说。是弘经者。何须衣。座。室。三之诫。如来所遣。岂可聊尔。余省躬揣见。自觉多惭。迫以众缘。强复疏出。纵有立破。为树圆乘。使同志者。开佛知见。终无偏党。而顺臆度。冀诸览者。悉鉴愚忱。一句染神。咸资彼岸。思惟修习。永用舟航。随喜见闻。恒为主伴。若取若舍。经耳成缘。或顺或违。终因斯脱。愿解脱之日。依报正报。常宣妙经。一刹一尘。无非利物。唯愿诸佛。冥熏加被。一切菩萨。密借威灵。在在未说。皆为劝请。凡有说处。亲承供养。一句一偈。增进菩提。一色一香。永无退转。

观音玄义记（四卷　南何北遵）

宋四明沙门知礼述

即释智者玄义也

观音义疏记（四卷　南何北遵约）

宋四明沙门知礼述

~p 1686-1687

即释义疏也。后附天竺寺沙门遵式释重颂云。第二重颂。是隋炀大业中。智者灭后。笈多所译。方入大部。故疏阙释。

涅槃玄义发源机要（四卷　南土北同）

宋钱唐沙门释智圆述

大乘百法明门论解（一卷）　敦

唐大慈恩寺沙门释窥基述

大乘起信论疏（五卷）　岩

唐西太原寺沙门释法藏述

大乘起信论疏笔削记（十五卷）　岩岫

宋长水沙门释子璇录

肇论新疏游刃（二十卷）　杳冥

元大白马寺沙门释文才述

科一卷　新疏九卷　游刃十卷

摩诃止观辅行传弘决（四十卷　前有普门子序　南假途灭虢北魏困横假）

唐毗陵沙门湛然述

述此缘起。凡有十意。一为知有师承。非任胸臆。异师心故。二为曾师承者。而弃根本。随末见故。三为后代展转。随生异解。失本依故。四为信宗好习。余方无师。可禀承故。五为义观俱习。好凭教者。行解备故。六为点示关节。广略起尽

~p 1688-1689

。宗要文故。七为建立师解。使不沦坠。益来世故。八为自资观解。以防谬误。易寻讨故。九为呈露所解。恐有迷忘。求删削故。十为随顺佛旨。运大悲心。利他行故。

止观义例（二卷　南践北途）

唐毗陵沙门湛然述

第一所传部别例。第二所依正教例。第三依正消释例。第四大章总别例。第五心境释疑例。第六解行相资例。第七喻疑显正例。

止观大意（十纸余　南剪北起）

唐毗陵沙门湛然述

因员外李华欲知止观大意。略报纲要。初叙祖承。二叙教观。先叙教。次叙观。

观心论疏（三卷北作五卷　南起北刑）

隋天台国清寺沙门灌顶撰

论有序。正。流通。从初问佛经无量下去。至四月一岁。有四纸半论文。并是序分。从问观自心生。云何四不说下去。至寂然无言说。有三十六行偈。是正说。从今约观一念下去。有十行三字。是流通分。

阅藏知津卷第三十九

~p 1691－1692

阅藏知津卷第四十

北天目沙门释智旭 汇辑

【小乘论藏】

立世阿毗昙论（十卷　初卷标佛说字　南聚北弁）

陈优禅尼国沙门真谛译

地动品第一。南阎浮提品第二。六大国品第三。夜叉神品第四。漏阇耆利象王品第五。四天下品第六。数量品第七。天住处品第八。欢喜园品第九。众车园品第十。恶口园品第十一。杂园品第十二。波利夜多园品第十三。提头赖吒城品第十四。毗留

~p 1692-1693

勒叉城品第十五。毗留博叉城品第十六。毗沙门城品第十七。天非天斗战品第十八。日月行品第十九。云何品第二十。受生品第二十一。寿量品第二十二。地狱品第二十三。小三灾品第二十四。大三灾品第二十五。

文来未尽

阿毗达磨集异门足论（二十卷　亦名说一切有部集异门足论　南邙面北甲帐）

尊者舍利子说 唐大慈恩寺沙门释玄奘译

缘起品第一。世尊游力士生处。住其所造初成台观。命舍利子代宣法要。舍利子承命。结集法毗奈耶。一法品第二。有三门。二法品第三。有二十七门。三法品第四。有五十门。四法品第五。亦五十门。五法品第六。有二十四门。六法品第七。有二十四门。七法品第八。有二十三门。八法品第九。有十门。九法品第十。略有二种。十法品第十一。略有二种。赞劝品第十二。佛从卧起。赞善劝持。

~p 1694-1695

舍利弗阿毗昙论（二十二卷北作三十卷　有道标序　南群英杜北惊图写）

姚秦天竺三藏昙摩崛多共昙摩耶舍译

问分入品第一。界品第二。阴品第三。四圣谛品第四。根品第五。七觉品第六。不善根品第七。善根品第八。大品第九。优婆塞品第十。

非问分界品第一。业品第二。人品第三。智品第四。缘品第五。念处品第六。正勤品第七。神足品第八。禅定品第九。道品第十。烦恼品第十一。

摄相应分摄品第一上。相应品下。

绪分徧品第一。因品第二。名色品第三。假结品第四。行品第五。触品第六。假心品第七。十不善业道品第八。十善业道品第九。定品第十。

阿毗达磨法蕴足论（十二卷北作十卷　亦名说一切有部法蕴足论　有靖迈后序　南背北陛）

尊者大目乾连造 唐大慈恩寺沙门释玄奘译

学处品第一。明优婆塞五戒。预流支品第二。明四种法行。一亲近善士。二听

~p 1696-1697

闻正法。三如理作意。四法随法行。证净品第三。明四不坏净。一佛证净。二法证净。三僧证净。四圣所爱戒。沙门果品第四。明四圣果。通行品第五。明四通行。一苦迟通行。二苦速通行。三乐迟通行。四乐速通行。圣种品第六。明于衣食卧具知足。及乐断乐修圣种。正胜品第七。明四正勤。神足品第八。明欲。勤。心。观。四三摩地。念住品第九。明身。受。心。法。四观。圣谛品第十。明四圣谛。静虑品第十一。明四禅法。无量品第十二。明慈。悲。喜。舍。定。无色品第十三。明四空定。修定品第十四。明四修定。一得现法乐住。二得殊胜智见。三得胜分别慧。四得诸漏永尽。觉支品第十五。明七觉支。杂事品第十六。明永断一一法。皆能保彼定不退还。谓贪。嗔。痴。乃至苦。忧。扰。恼等。根品第十七。明二十二根。处品第十八。明十二处。蕴品第十九。明五蕴。多界品第二十。明界处蕴缘起。及处非处善巧。缘起品第二十一。明十二因缘法。

施设论（七卷今作三卷　南壁北通）

宋中印土沙门法护译

~p 1698-1699

对法大论中世间施设门第一（按释论有此门。梵本元阙）。因施设门第二。问答轮王七宝因果。第三明轮王七宝。同如来法。第四问答佛生。先现瑞相。第五问答佛出时处。第六问答诸因果事。第七明三毒轻重。由于习成。第八第九问答世间诸法不同所由。第十问答山地方处等殊。第十一问答化事。第十二问答大海事。第十三问答神通事。第十四问答雨不雨事。

文来未尽

阿毗达磨发智论（二十卷 亦名说一切有部发智论　南二京北傍启）

尊者迦多衍尼子造 唐大慈恩寺沙门释玄奘译

△杂蕴第一（蕴。梵名犍度）。世第一法纳息一（纳息。梵名跋渠）。智纳息二。补特伽罗纳息三。爱敬纳息四。无惭纳息五。相纳息六。无义纳息七。思纳息八。

△结蕴第二。不善纳息一。一行纳息二。有情纳息三。十门纳息四。

△智蕴第三。学支纳息一。五种纳息二。他心智纳息三。修智纳息四。七圣纳息五。

~p 1700-1701

△业蕴第四。恶行纳息一。邪语纳息二。害生纳息三。表无表纳息四。自业纳息五。

△大种蕴第五。大造纳息一。缘纳息二。具见纳息三。执受纳息四。

△根蕴第六。根纳息一。有纳息二。触纳息三。等心纳息四。一心纳息五。鱼纳息六。因缘纳息七。

△定蕴第七。得纳息一。缘纳息二。摄纳息三。不还纳息四。一行纳息五。

△见蕴第八。念住纳息一。三有纳息二。想纳息三。智纳息四。见纳息五。伽陀纳息六。

汇门标目云。佛灭后三百年造。乃对法藏之根本也。

▲阿毗昙八犍度论（三十卷　有道安序　南夏东西北彩仙灵）

苻秦罽宾国沙门瞿昙僧伽提婆共竺佛念译

即发智论同本先译。而文烦拙。

阿毗达磨大毗婆沙论（二百卷　南图至席北心至縻）

唐大慈恩寺沙门释玄奘译

五百大阿罗汉造。广释说一切有部发智论。

~p 1702-1703

△阿毗昙毗婆沙论（八十二卷北作八十卷　有释道挺序　南宫至惊北都至京）

北凉沙门浮陀跋摩共道泰译

与前本同。仅存三犍度。

鞞婆沙论（十四卷　南钟隶北肆筵）

迦旃延子造 苻秦罽宾国沙门僧伽跋澄译

说阿毗昙八犍度第一。鞞婆沙三结处第一。三不善根处第二。三有漏处第三。四流处四。四受处第五。四缚处第六。五盖处第七。五结处第八。五下结处第九。五上结处第十。五见处第十一。六身爱处第十二。七使处第十三。九结处第十四。九十八使处第十五（小章竟）。解十门大章。二十二根处第十六。十八界处第十七。十二入处第十八。五阴处第十九。五盛阴处第二十（亦名五取阴。亦名五受阴。唯是有漏）。六界处第二十一。色无色法处第二十二。可见不可见法处第二十三。有对无对处第二十四。有漏无漏处第二十五。有为无为法处第二十六。三世处第二十七。善不善无

~p 1704-1705

记处第二十八。欲界色界无色界系法处第二十九。学无学非学非无学法处第三十。见断思惟断不断法处第三十一。四圣谛处第三十二。四禅处第三十三。四等处第三十四。四无色处第三十五。八解脱处第三十六。八除入处第三十七（即八胜处也）。十一切入处第三十八。八智处第三十九。三三昧处第四十（广说大章竟）。中阴处第四十一（出阿毗昙结使犍度人品非次）。四生处第四十二。

阿毗达磨俱舍论（三十卷　南笙升阶北楼观飞）

尊者世亲造　唐大慈恩寺沙门释玄奘译

分别界品第一。分别根品第二。分别世品第三。分别业品第四。分别随眠品第五。分别贤圣品第六。分别智品第七。分别定品第八。破我执品第九。

阿毗达磨俱舍释论（二十二卷　有慧恺序　南鼓瑟吹北禽兽画）

陈优禅尼国沙门真谛译

与前本同

○阿毗达磨俱舍论本颂（一卷　南吹北画）

世亲菩萨造　 唐大慈恩寺沙门释玄奘译

即前论本中颂别行

~p 1706-1707

阿毗达磨顺正理论（八十卷　亦名说一切有部顺正理论 南纳至通北背至泾）

尊者众贤造　唐大慈恩寺沙门释玄奘译

辩本事品第一。明蕴。处。界。三种摄法。　辩差别品第二。明二十二根差别。及破无因。一因。不平等因。辩心。心所。及不相应行等。及辩六因四缘。　辩缘起品第三。明三界。五趣。七识住。九有情居。四生。及辩中有相。十二因缘相。有情世间相。器世间相。辩业品第四。辩随眠品第五。辩贤圣品第六。辩智品第七。辩定品第八。

阿毗达磨藏显宗论（四十卷　南广内左达北宫殿盘郁）

尊者众贤造　唐大慈恩寺沙门释玄奘译

即顺正理论广文略出。而加序品。

阿毗达磨识身足论（十六卷　亦名说一切有部识身足论　南洛浮北设席）

提婆设摩阿罗汉造　唐大慈恩寺沙门释玄奘译

目乾连蕴第一。沙门目连。作如是说。过去未来无。现在无为有。今依诸契经。种种破之。补特伽罗蕴第二。补特伽罗论者。作如是说。定有补特伽罗。性空论者

~p 1708-1709

。依诸契经。种种破之。因缘蕴第三。问答诸法互为因缘义。所缘缘蕴第四。问答诸所缘义。杂蕴第五。明起染离染等义。成就蕴第六。广明十二心成就不成就等差别。十二心者。欲界系有四心。一善。二不善。三有覆无记。四无覆无记。色无色界系各有三心。除不善。并学心。无学心为十二。

阿毗达磨界身足论（三卷北作二卷　亦名说一切有部界身足论　南浮北席）

尊者世友造　唐大慈恩寺沙门释玄奘译

本事品第一。明十大地法。十大烦恼。十小烦恼。五烦恼。五见。五触。五受根。五法。六识身。六触。六受。六想。六思。六爱。分别品第二。分别相应不相应等。略说十六门。广有八十八门。后有释基序。

阿毗达磨品类足论（十八卷　亦名说一切有部品类足论　南渭据北对楹）

尊者世友造　唐大慈恩寺沙门释玄奘译

辩五事品第一。一色。二心。三心所。四不相应行。五无为。　辩诸智品第二。辩诸处品第三。辩七事品第四。辩随眠品第五。辩摄等品第六。辩千问品第七。举二十门。各为五十问答。辩决择品第八。

~p 1710-1711

△众事分阿毗昙论（十二卷　南据泾北升阶）

刘宋中天竺沙门求那跋陀罗共菩提耶舍译

即前同本异出。止有七品

阿毗昙心论（四卷　南承北瑟）

尊者法胜造 东晋罽宾国沙门瞿昙僧伽提婆共慧远译

界品第一。行品第二。业品第三。使品第四。贤圣品第五。智品第六。定品第七。契经品第八。杂品第九。论品第十。

法胜阿毗昙心论（六卷　南承北纳）

大德优婆扇多释

高齐茑苌国沙门那连提黎耶舍译

即释前论。同前十品。

杂阿毗昙心论（十一卷北作十六卷　南明既北鼓瑟）

刘宋天竺沙门僧伽跋摩等译

尊者法救造（梵称达磨多罗）亦释前论。而加序品。又加第十择品。而以论品为第十一。较优波扇多者为详。

~p 1712-1713

阿毗昙甘露味论（二卷　南既北楹）

尊者瞿沙造　曹魏代译失三藏名

布施持戒品第一。界道品第二。住食生品第三。业品第四。阴持入品第五（持即界也）。行品第六。因缘种品第七。净根品第八。结使禅智品第九。三十七无漏人品第十。智品第十一。禅定品第十二。杂定品第十三。三十七品第十四。四谛品第十五。杂品第十六。

入阿毗达磨论（二卷　说一切有部　南坟北笙）

塞建地罗阿罗汉造 唐大慈恩寺沙门释玄奘译

略明五蕴。及三无为名义。

五事毗婆沙论（二卷北作一卷　南杜北席）

尊者法救造　唐大慈恩寺沙门释玄奘译

分别色品第一。分别心品第二。分别心所法品第三。

释尊者世友五事论。文来未尽。

阿毗昙五法行经（九纸半　南籍北坟）

后汉安息国沙门安世高译

先释四谛。次释五法。

~p 1714-1715

尊婆须密菩萨所集论（十卷北作十五卷　有序未详作者　南集坟北吹笙）

苻秦罽宾国沙门僧伽跋澄等译

菩萨。即当来师子如来也。偈品首聚犍度第一。心犍度第二。三昧犍度第三。天犍度第四。四大犍度第五。契经犍度第六。更乐犍度第七。结使犍度第八。行犍度第九。智犍度第十。见犍度第十一。根犍度第十二。一切有犍度第十三。偈犍度第十四。

译文甚拙。

成实论（二十卷　南典亦北丙舍）

诃梨跋摩造　姚秦天竺沙门鸠摩罗什译

发聚中佛宝论五品。法宝论三品。僧宝论三品。吉祥品。立论品等六品。十论初有相品等十七品。苦谛聚色论二十四品。识论十七品。想阴品。受论六品。行阴论十一品。集谛聚业论二十六品。烦恼论二十品。灭谛聚十四品。道谛聚四十八品。共二百二品。大旨与说一切有部相违。

四谛论（四卷北作三卷　南漆北逸）

~p 1716-1717

婆薮跋摩所造　陈优禅尼国沙门真谛译

思择品第一。略说品第二。分别苦谛品第三。思量集谛品第四。分别灭谛品第五。分别道谛品第六。

解脱道论（十二卷　南藁北阶纳）

罗汉优波底沙（梁言大光）造 萧梁扶南国沙门僧伽婆罗译

因缘品第一。分别戒品第二。头陀品第三。分别定品第四。觅善知识品第五。分别行品第六。谓欲行。嗔行。痴行。等相不同。分别行处品第七。行门品第八。谓修十一切入。十不净想。十念。四无量心。四大观。食不耐想等。四十八行。　五神通品第九。分别慧品第十。五方便品第十一。谓阴方便。入方便。界方便。因缘方便。圣谛方便。分别谛品第十二。

随相论（二卷　南既北筵）

德慧法师造　陈优禅尼国沙门真谛译

解四谛十六行相。破外道我执。

缘生论（一卷有序　南华北匪）

隋南天竺沙门达摩笈多译

~p 1718-1719

圣者郁楞伽造。明十二因缘义。

大乘缘生论（十纸半 南壁北右）

唐北天竺沙门大广智不空译

与上本同。实小乘耳。

十二因缘论（三纸　南华北沛）

元魏北天竺沙门菩提留支译

净意菩萨。释十二因缘

止观门论颂（四纸欠　南华北匪）

世亲菩萨造　唐大荐福寺沙门释义净译

七十七颂。明修不净观法门。

金刚针论（八纸欠　南书北星）

宋中印土沙门法天译

法称菩萨。破婆罗门四韦陀论

彰所知论（二卷南作一卷　前有廉复序　南罗北通）

大元帝师癹合思巴造

元释教总统沙门沙罗巴译

器世界品第一。情世界品第二（内释十二缘生。约分位者。一一支中。皆有五蕴但是从胜为名）。道法品第三。果法品第四。无为法品第五。后有克己序。

三法度论（三卷　南坟北画）

~p 1720-1721

尊者山贤造 东晋罽宾国沙门瞿僧伽提婆共慧远译

德品第一。恶品第二。依品第三。谓阴。界。入。

四阿含暮抄解（二卷有序　南籍北英）

阿罗汉婆素跋陀撰 苻秦沙门鸠摩罗佛提等译

共有九段解释。初功德三段。二恶三段。三依三段。即三法度论耳。文甚难读。

三弥底部论（三卷　南隶北画）

失译人名今附三秦录

大意破我人知见。明中阴不无。而文不甚联络。

分别功德论（三卷　南漆北笙）

失译人名附后汉录

释增一阿含经序品中偈。及念佛等十种一法。次释弟子品。各称第一因缘。

阿含口解十二因缘经（七纸欠　南籍北既）

后汉安息国优婆塞安玄共严佛调译

说欲断生死趣。度世道者。当念却十二因缘事。

辟支佛因缘论（一卷　南漆北逸）

失译人名今附秦录

~p 1722-1723

说八位辟支佛觉悟因缘

四品学法（一纸半　南宜北藁）

刘宋中天竺沙门求那跋陀罗译

一戒行备具。二多知经法。三能化度人。号真学。为上品。纯行五戒。号承法。为中品。但持四戒。号依福学。为下品。一身所护法。二供养法。三于同学法。号散侍。为外品。

异部宗轮论（七纸余作一卷　南漆北席）

世友菩萨造　唐大慈恩寺沙门释玄奘译

说佛灭百年后。异执渐起。分为二十部别。

十八部论（六纸半　南漆北席）

失译人名

部异执论（八纸余　南漆北席）

陈优禅尼国沙门真谛译

二并是异部宗轮论同本异出

阅藏知津卷第四十

~p 1725

阅藏知津卷第四十一

北天目沙门释智旭 汇辑

【杂藏　西土撰述第一】

佛说四十二章经（六纸　前有序　南尺北璧）

后汉中天竺沙门迦叶摩腾共竺法兰译

此西来教典之始也。古今译经图记云。四十二章经。本是外国经抄。腾以大化初传。人未深信。蕴其妙解。不即多翻。且撮经要。以导时俗。

大乘修行菩萨行门诸经要集（三卷　南宜北英）

唐于阗国沙门释智严译

~p 1726-1727

诸经集四十二部。凡菩萨行门。总六十六条。

八大人觉经（一纸欠　南贤北维）

后汉安息国沙门安世高译

菩萨内习六波罗密经（三纸欠　南贤北悲）

后汉临淮郡沙门严佛调译

说内习六妙门为六波罗密。能制六根。

出曜经（二十卷　前有僧睿序　南定笃初北广内）

尊者法救造　姚秦凉州沙门竺佛念译

无常品第一。欲品第二。爱品第三。无放逸品第四。念品第五。戒品第六。学品第七。口品第八。行品第九。信品第十。沙门品第十一。道品第十二。利养品第十三。忿怒品第十四。惟念品第十五。杂品第十六。水品第十七。华香品第十八。马喻品第十九。恚品第二十。如来品第二十一。闻品第二十二。我品第二十三。广演品第二十四。亲品第二十五。泥洹品第二十六。观品第二十七。恶行品第二十八。双要品第二十九。乐品第三十。心意品第三十一。沙门品第三十二。梵志品第三十三。

~p 1728-1729

出曜之言。旧名譬喻。即十二部经第六部也。共集如来法句千章。释之以训未来。

○法句譬喻经（四卷　南籍北亦）

西晋沙门法炬共法立译

共三十九品。大意与上经同。而次第不同。且少有解释。

△法句经（二卷 序中名昙鉢偈　南所北群）

尊者法救造　吴天竺沙门维只难等译

即法喻经中三十九品法句。凡七百五十二偈。

⊙法集要颂经（四卷　南甚北隶）

尊者法救集　宋中印土沙门天息灾译

即出曜经三十三品法偈。皆是佛所说也。

佛本行经（七卷　南初北达）

刘宋六合山寺沙门释宝云译

因缘品第一。阿育王时。密迹金刚。为诸天颂佛始末。称叹如来品第二。降胎品第三。如来生品第四。梵志占相品第五。阿夷决疑品第六。入誉论品第七。与众彩女游居品第八。现忧惧品第九。阎浮提树荫品第十。出家品第十一。车匿品第十二。瓶沙王问事品第十三。为瓶沙王说法品第十四。不然阿兰品第十五。降魔品第十六。转

~p 1730-1731

法轮品第十七。度宝称品第十八。广度品第十九。现大神变品第二十。升忉利宫为母说法品第二十一。忆先品第二十二。游维耶离品第二十三。叹锭光佛时品第二十四。降象品第二十五。魔劝舍寿品第二十六。调达入地狱品第二十七。现乳哺力品第二十八。大灭品第二十九。叹无为品第三十。八王分舍利品第三十一。

佛所行赞经（五卷　南美北典）

马鸣菩萨造　北凉中天竺沙门昙无谶译

生品第一。处宫品第二。厌患品第三。离欲品第四。出城品第五。车匿还品第六。入苦行林品第七。合宫忧悲品第八。推求太子品第九。瓶沙王诣太子品第十。答瓶沙王品第十一。见阿罗蓝郁头蓝品第十二。破魔品第十三。阿惟三菩提品第十四。转法轮品第十五。瓶沙王诸弟子品第十六。大弟子出家品第十七。化给孤独品第十八。父子相见品第十九。受祇洹精舍品第二十。守财醉象调伏品第二十一。庵摩罗女见佛

~p 1732-1733

品第二十二。神力住寿品第二十三。离车辞别品第二十四。般涅槃品第二十五。大般涅槃品第二十六。叹涅槃品第二十七。分舍利品第二十八。

僧伽罗刹所集佛行经（五卷　南宜北典）

苻秦罽宾国沙门僧伽跋澄译

大意发明如来因中果上种种功德。乃至百年之后。阿育王起舍利塔。而译文甚拙。

僧伽斯那所撰菩萨本缘经（四卷　南令北聚）

吴月支国优婆塞支谦译

师子素驮娑王断肉经（三纸　南贤北景）

唐于阗国沙门释智严译

十二游经（四纸半　南终北英）

东晋西域沙门迦留陀伽译

达磨多罗禅经（二卷　有序　南荣北集）

东晋迦维罗卫国沙门佛陀跋陀罗译

修行方便道安那般那念退分第一。修行胜道退分第二。修行方便道安般念住分第三。修行胜道住分第四。修行方便道升进分第五。修行胜道升进分第六。修行方便道

~p 1734-1735

安般念决定分第七。修行胜道决定分第八。修行方便道不净观退分第九。住分第十。升进分第十一。决定分第十二。修行观界分第十三。已上皆五言颂。修行四无量三昧第十四。修行观阴分第十五。修行观入分第十六（外六入如贼。内六入如空聚。亦说内外入为此彼岸）。修行观十二因缘第十七。已上皆长文。

内身观章句经（三纸欠　南令北聚）

汉失译师名

颂说内身苦。空。无常。无我。不净。

法观经（四纸半　南令北聚）

西晋月支国沙门竺法护译

明数息观身等法。文甚拙涩。

三慧经（十一纸　南籍北坟）

北凉录失译人名

杂集经论中种种因缘法义

佛使比丘迦旃延说法没尽偈（五纸余　南宜北既）

西晋录失译人名

迦丁比丘说当来变经（七纸半　南甚北英）

失译人名今附宋录

~p 1736-1737

大阿罗汉难提密多罗所说法住记（六纸半　南甚北漆）

唐大慈恩寺沙门释玄奘译

说十六大阿罗汉名。并眷属数目住处。及明末法之中。于三宝所种善根者。三会得度。

撰集三藏及杂藏传（七纸余　南籍北漆）

失译人名附东晋录

大意与后经同。而是四言偈述。兼释三藏与杂藏事。

迦叶结经（八纸欠　南籍北聚）

后汉安息三藏安世高译

说佛灭度。迦叶举阿难九过。及结集三藏事。

密迹力士大权神王经偈颂（一卷　有智昌序　南学北杜）

元广福大师僧录管主八撰

共一百七十五赞

请宾头卢经（一纸余　南甚北坟）

刘宋沙门释慧简译

那先比丘经（三卷　南业北聚）

失译人名附东晋录

佛灭度后。有弥兰王。向那先比丘种种问难。比丘一一答之。

~p 1738-1739

阿育王譬喻经（五纸余 南基北坟）

失译人名今附东晋录

百喻经（二卷　南令北群）

萧齐中天竺沙门求那毗地译

设一百喻。喻道法邪正等事。末结云。尊者僧伽斯那造作痴华鬘竟。

无明罗刹经（一卷　南所北群）

失译人名今附秦录

以郁禅耶城折吒王降伏疫鬼为喻。明如来逆观十二因缘。用大智慧。破无明罗刹。

龙树菩萨为禅陀迦王说法要偈（七纸半　南甚北漆）

刘宋罽宾国沙门求那跋摩译

七言偈。种种劝诫。令修学正法

○劝发诸王要偈（六纸余　南甚北隶）

刘宋天竺沙门僧伽跋摩译

△龙树菩萨劝诫王颂（七纸欠　南甚北隶）

唐大荐福寺沙门释义净译

二皆同上本。宋译五言。唐译五七言杂

大勇菩萨分别业报略经（八纸　南甚北坟）

刘宋天竺沙门僧伽跋摩译

~p 1740-1741

偈说六趣善恶因果

十不善业道经（一纸余　南优北英）

宋西夏沙门日称等译

贤圣集伽陀一百颂（五纸余　南甚北英）

宋中印土沙门天息灾译

集一切伽陀。说供施佛僧福报。

胜军化世百喻伽陀经（七纸欠　南尽北则）

宋中印土沙门法天译

六道伽陀经（五纸　南尽北则）

宋中印土沙门法天译

文殊师利菩萨及诸仙所说吉凶时日善恶宿曜经（二卷　南优北亦）

唐北天竺沙门大广智不空译

迦叶仙人说医女人经（三纸欠　南夙北临）

宋中印土沙门法贤译

付法藏因缘经（本名传六卷　南荣北集）

后魏西域沙门吉迦夜共昙曜译

婆伽婆嘱摩诃迦叶（一）。迦叶嘱阿难（二）。阿难付摩田地。及商那和修（三）。商那和修付优波桠多。降伏天魔度人无量。称为无相好佛（四）。优波毱多

~p 1742-1743

付提多迦（五）。提多迦付弥遮迦（六）。弥遮迦付佛陀难提（七）。佛陀难提付佛陀密多（八）。佛陀密多付胁比丘（九）。胁比丘付富那奢（十）。富那奢付马鸣大士（十一）。马鸣菩萨付比丘比罗（十二）。比罗付龙树大士（十三）。龙树菩萨付迦那提婆。由毁神眼。故无一目。（十四）。迦那提婆付尊者罗睺罗（十五）。罗睺罗付尊者僧伽难提。以偈试阿罗汉云。转轮种中生。非佛非罗汉。不受后世有。亦非辟支佛。罗汉往问弥勒。乃能知之。（十六）。僧伽难提付僧伽耶舍　（十七）。僧伽耶舍付鸠摩罗驮（十八）。鸠摩罗驮付阇夜多。世尊所记最后律师（十九）。阇夜多付婆修槃陀（二十）。婆修槃陀付摩奴罗。与尊者夜奢。分化南北（二十一）。次有尊者名鹤勒那夜奢（二十二）。复有比丘。名曰师子。为弥罗掘国王剑斩其头。唯乳流出。相付法人。于是便绝。（二十三）。结叹善知识功德。说白象闻法起慈。及优婆塞分别买髑髅事。

○马鸣菩萨传

○龙树菩萨传

○提婆菩萨传（三传同卷共九纸半　南籍北漆）

姚秦天竺沙门鸠摩罗什译

与上经中三人事迹同

~p 1744-1745

婆薮槃豆传（九纸　南甚北漆）

陈优禅尼国沙门真谛译

阿育王传（五卷　南基北漆）

西晋安息国沙门安法钦译

本施土缘第一。胜德小儿以土施佛。佛为授记。阿育王本缘第二。先作地狱。后因比丘现化。改恶修善。造舍利塔。广修供养。阿恕伽王本缘第三。化弟宿大哆。生信证果。半庵摩罗果缘第四。王临终时。仅以半果为最后施。驹那罗缘本第五。即法益王子坏目因缘。阿育王现报因缘第六。以珠与受持八戒夫人。比丘口香。妇女犯禁。问法得果。沙弥食婆罗门。度令出家。卖人头。调伏邪见臣。下贱婢施一钱。得转生报。库中缺如意珠。宾头卢纯酥浇饭。修福禳衰相。修福胜龙王。 优波毱多因缘第七。佛预授记。并结集三藏等事。摩诃迦叶涅槃因缘经第八。摩田提因缘第九。商那和修本缘第十。优波毱多因绿第十一。广明化度令证果事。

△阿育王经（十卷南作五卷半北作六卷　南基北坟）

萧梁扶南国沙门僧伽婆罗译

~p 1746-1747

即前本别出。而次第小异。详略亦各不同。

阿育王子法益坏目因缘经（一卷　前有序　南所北群）

苻秦兜佉勒国昙摩难提译

偈说法益王子坏目本缘。及说从六趣者。性行不同。较传经稍详。

附外道论

胜宗十句义论（十纸作一卷　南吹北纳）

胜者慧月造　唐大慈恩寺沙门释玄奘译

一实。二德。三业。四同。五异。六和合。七有能。八无能。九俱分。十无说。即胜论六句义演出。

金七十论（三卷　南罗北疑）

陈优禅尼国沙门真谛译

此是外道迦毗罗仙人所造。明二十五谛。亦名数论。非是佛法。

附疑伪经

大明仁孝皇后梦感佛说第一稀有大功德经（二卷　南大北史）

阅藏知津卷第四十一

~p 1749

阅藏知津卷第四十二

北天目沙门释智旭　汇辑

【杂藏　此方撰述第二之一（分十五科）】

【一忏仪】

慈悲道场忏法（十卷　南茂北公）

梁志公宝唱等集

归依三宝第一。断疑第二。忏悔第三。发菩提心第四。发愿第五。发回向心第六。显果报第七。出地狱第八。解怨释结第九。自庆第十。警缘三宝第十一。忏主谢大众第十二。总发大愿第十三。奉为天道礼佛第十四。奉为诸仙礼佛第十五。奉

~p 1750-1751

为梵王等礼佛第十六。奉为阿修罗道一切善神礼佛第十七。奉为龙王礼佛第十八。奉为魔王礼佛第十九。奉为国王人道礼佛第二十。奉为诸王王子礼佛第二十一。奉为父母礼佛第二十二。奉为过去父母礼佛第二十三。奉为师长礼佛第二十四。为十方比丘比丘尼礼佛第二十五。为十方过去比丘比丘尼礼佛第二十六。为阿鼻地狱礼佛第二十七。为灰河铁丸等地狱礼佛第二十八。为饮铜炭坑等地狱礼佛第二十九。为刀兵铜釜等地狱礼佛第三十。为火城刀山等地狱礼佛第三十一。为饿鬼道礼佛第三十二。为畜生道礼佛第三十三。为六道发愿第三十四。警念无常第三十五。为执劳运力礼佛第三十六。发回向第三十七。菩萨回向法第三十八。发愿第三十九。凡八段。嘱累第四十。

方等三昧行法（一卷　前有遵式序　南起北刑）

隋智者大师说　门人灌顶记

~p 1752-1753

方等秘法具六缘第一。一法缘。二善知识。三前方便。四办衣。五行法。六供养。识遮障第二。一洗浴调适。二饮食调适。三行道调适。四坐禅调适。禁法第三。一七日要心。及诵咒。二请师受戒。及发露。三见善恶业相。及十法王子等。不得向人说。内律要诀第四。一明五篇戒灭不灭相。二明十恶十善业灭不灭相。修行第五。受戒第六。不说。

法华三昧忏仪（一卷　南实北辅）

瓦官寺沙门释智顗。辄辨法华普贤观经。及诸大乘经意。撰此法门。流行后代。

劝修第一。方便第二。正入道场方法第三。正修行方法第四。一严净道场。二净身。三三业供养。四奉请三宝。五赞叹三宝。六礼佛。七忏悔。八行道旋绕。九诵法华经。十思惟一实境界。略明修证相第五。

法华三昧行事运想补助仪（二纸半即附忏仪后　南实北辅）

唐国清沙门湛然撰

撰香华礼拜等偈。以便运想。及逆顺十心略忏文等。

慈悲水忏法（三卷　南实北辅）

~p 1754-1755

唐悟达国师知玄撰

金光明忏法补助仪（一卷　南实北辅）

宋天台东掖山沙门遵式集

缘起第一。按文开章以定铨次第二。别明礼请洒散二法第三。略明能请及所求离过第四。总示事理观慧所依第五。补助正修十科事仪第六。一严净道场。二清净三业。三香华供养。四召请诵咒。五赞叹述意。六称名散洒。七礼敬三宝。八修行五悔。九旋绕自归。十唱诵金光明典。

金光明最胜忏仪（五纸半　南实北辅）

宋四明沙门知礼集

大段与前仪同。而观慧文略

往生净土忏愿仪（十二纸　南实北辅）

沙门遵式。辄辨大本无量寿经。及称赞净土等诸大乘经。集此方法。流布诸后。普结净缘。

一严净道场。二明方便法。三明正修意。四烧香散华。五礼请法。六赞叹法。七礼佛法。八忏愿法。九旋诵法。十坐禅法。

请观世音菩萨消伏毒害陀罗尼三昧仪（十四纸　南实北辅）

~p 1756-1757

东山沙门遵式。始于天台国清集。于四明大雷山兰若再治。

叙缘起第一。明正意第二。一庄严道场。二作礼。三烧香散华。四系念数息。五召请。六具杨枝净水。七诵三咒。八披陈忏悔。九礼拜旋绕。十诵经。

千手千眼大悲心咒行法（十五纸余　南实北辅）

宋四明沙门知礼集

一严道场。二净三业。三结界。四修供养。五请三宝诸天。六赞叹申诚。七作礼。八发愿持咒。九忏悔。十修观行。

炽盛光道场念诵仪（十三纸半　前有灵鉴序　南实北辅）

宋天竺寺沙门遵式撰

第一设坛场供养。第二示方法。第三拣众清净。第四诵咒法。第五三业供养礼请陈意自为七。一供养。二奉请。三赞叹。四作法持咒。五礼拜。六忏悔。七行道旋绕。第六释疑。第七诫劝檀越。

观自在菩萨如意轮咒课法（十纸半　南实北辅）

宋霅川沙门仁岳撰

一法式。二观想。三礼赞。四持诵。五忏愿。六证验。七释疑。

~p 1758-1759

礼法华经仪式（一纸余　南实北辅）

宋四明沙门知礼集

释迦如来涅槃礼赞文（六纸余　南实北辅）

宋霅溪沙门仁岳撰

集诸经礼忏悔文（二卷北作四卷　南功北桓）

唐西崇福寺释智升撰

上卷共有六段。下卷约求生西方。明六时礼法。

天台智者大师斋忌礼忏文（六纸余　南实北起）

宋天竺寺遵式述

【二净土】

往生净土决疑行愿二门（九纸　南实北辅）

宋耆山沙门遵式撰

第一决疑门。一疑师。二疑法。三疑自。今并决之。

第二行愿门。一礼忏门（即世称小净土忏）。二十念门。三系缘门。四众福门。

净土境观要门（六纸余　南刑北起）

元虎溪沙门怀则述

深明约心观佛。境观不二法门。

莲宗宝鉴（七卷）素

~p 1760-1761

元庐山东林寺善法堂主优昙普度集

念佛正因第一。凡十四章。念佛正教第二。凡十九章。念佛正宗第三。凡八章。念佛正派第四。凡二十二章。念佛正信第五。凡六章。念佛正行第六。凡十四章。念佛正愿第七。凡七章。念佛往生正诀第八。凡十二章。念佛正报第九。凡五章。念佛正论第十。凡二十五章。附楚山示众念佛警语。晓山劝修净业箴。

阿弥陀经不思议神力传（一纸余）　贞

附隋录未详作者

【三台宗】

南岳思大禅师立誓愿文（一卷）　起

天台智者大师禅门口诀（一卷仅九纸半　南起北约）

天台智者大师别传（一卷　南翦北起）

门人灌顶撰

天台八教大意（一卷　南翦北韩）

门人灌顶撰

前佛后佛。自行化他。究其旨归。咸宗一妙佛之知 见。但机缘差品。应物现形。为实施权。故分乎八。顿。 渐。秘密。不定。化之仪式。譬如药方。藏。通。别。圆所化之法。譬如药味。

~p 1762-1763

国清百录（四卷　南起北弊）

门人灌顶纂

卷第一二。立制法第一。敬礼法第二。乃至王重请书第五十。卷第三四。王谢义疏书第五十一。乃至论放生书第一百。后有戒应题。有严序。及新添智者大禅师年谱事迹。

永嘉集（一卷　前有魏静序）　起

唐慎水沙门玄觉述

旧分十门。慕道志仪第一。戒憍奢意第二。净修三业第三。奢摩他颂第四。毗婆舍那颂第五。优毕叉颂第六。三乘渐次第七。事理不二第八。劝友人书第九。发愿文第十。幽溪法师新定十门。皈敬三宝第一。发弘誓愿第二。亲近师友第三。衣食警戒第四。净修三业第五。三乘渐次第六。事理不二第七。简示偏圆第八。正修止观第九。观心十门第十。（幽溪有注二册。可作四卷。尚未入藏。甚妙。南北两藏皆无禅宗二字。流通作禅宗永嘉集。幽溪作永嘉禅宗集。）

金刚錍（一卷　前有净岳科序　南翦北起）

唐荆溪尊者述

~p 1764-1765

序曰。圆伊金錍。以抉四眼无明之膜。令一切处。悉见遮那佛性之指。偏权疑碎。加之以刚。假梦寄客。立以宾主。观者恕之。

始终心要（一卷　南翦北起）

唐荆溪尊者述

十不二门（九纸　南翦北起）

唐荆溪尊者述

一色心。二内外。三修性。四因果。五染净。六依正。七自他。八三业。九权实。十受润。即释签中结释十妙文也。以是妙观大体。故后人录出别行。

十不二门指要钞（二卷　前有遵式序　南翦北起）

宋四明沙门知礼述

叙曰。十不二门者。本出释签。岂须钞解。但斯宗讲者。或示或注。著述云云。而事理未明。解行无托。荆溪妙解。翻隐于时。天台圆宗。罔益于物。爰因讲次。对彼释之。命为指要钞焉。盖指介尔之心。为事理解行之要也。

修忏要旨（九纸　南翦北起）

宋四明沙门知礼述

初通叙四行。二正明法华。三结归止观。

~p 1766-1767

法智遗编观心二百问（一卷　南翦北起）

法孙继忠集

四明沙门。谨用为法之心。问义于浙阳讲主昭上人。

天台传佛心印记（八纸　南刑北起）

元传天台宗教兴教大师怀则述

深明性具圆宗。直指人心。见性成佛。不同余宗缘理断九。

天台四教仪（一卷　南翦北会）

宋高丽沙门谛观录

本宗八教大意。而详于名相。略于前三教之十乘。

天台四教仪集注（十卷）　稼

元南天竺沙门蒙润集

【四禅宗】

宗镜录（百卷　南阿至孰北策至溪）

宋永明寺智觉禅师延寿述

景德传灯录（三十卷　南桓公辅北合济弱）

宋景德东吴沙门道原纂

先叙七佛并偈。 始自摩诃迦叶。终于南岳第九世。青原第十一世。共祖师一千七百十二人。内九百五十四人。有语见录。余七百五十八人。但存名字。尽二十六

~p 1768-1769

卷。宝志。善慧。南岳。天台。僧伽。万回。丰干。寒山。拾得。布袋。十人。及诸方杂举征拈代别语一卷。南阳大寂。乃至法眼等十二人广语一卷。赞。颂。偈。诗。一卷。铭。记。箴。歌。一卷。

续传灯录（三十六卷　南合济弱扶北缺）

不出编录人名。汇目义门云。灵谷寺沙门居顶编。

始自汾阳昭。终至天童礼。及诺庵肇。共三千一百一十八人。内一千二百零三人。有语见录。一千九百零七人。但存名字。

传法正宗记（十卷　南绮北回）

宋明教禅师契嵩编修

前有上皇帝书。及许收入藏中书。札子。并题跋等。始祖释迦如来表一卷。迦叶至六祖传。共五卷。正宗分家列传一千三百零四人。共二卷。旁出略传二百五人。宗证略传十一。共一卷。定祖图一卷。

传法正宗论（二卷　南回北绮）

宋明教禅师契嵩编修

~p 1770-1771

共有四篇。广明达磨大师。的有师承。以破唐沙门神穖之妄讥毁。兼破付法藏因缘传。

宗门统要续集（二十卷北作二十一卷　前有径山希陵序耿延禧序　南汉惠北扶倾绮）

宋建康沙门宗永集

元保寍寺沙门清茂续集

释迦文佛。西竺应化圣贤。二十八祖。东土六祖。四祖旁出。凡八世。五祖旁出。凡三世。六祖下旁出。凡二世。应化圣贤。未详嗣法。亡名古宿。南岳下凡十一世。共二百四十八人。五百五十三则机缘。青原下凡十世。共二百六十四人。五百五十四则机缘。续南岳下至十八世。共二百一十二则机缘。续青原下至十四世。　共四十七则机缘。

禅宗正脉（二十卷）劝赏

明弘治真如寺沙门如［氶／巴］集

于五宗机缘中。取其显明简直者集出。使人易晓。

禅宗颂古联珠通集（二十一卷　前有张抡序　南鸡田赤北缺）

宋光孝寺沙门法应集　元沙门普会续集

明中天竺住山沙门净戒重校

~p 1772-1773

初集机缘三百二十五则。作颂宗师一百二十二人。颂有二千一百首。续加机缘四百九十三则。作颂宗师四百二十六人。颂有三千零五十首。

六祖大师法宝坛经（一卷　前有明教嵩赞　南密北扶）

嗣祖比丘宗宝编　灵谷住持净戒重校

韶州韦刺史。请师于大梵寺说法。师先说得法行由。次说摩诃般若波罗密义。并无相颂。次答实无功德之疑。次答愿生西方之问（要人净心则生净土。不是说无西方也）。次示定慧一体不二。次示一行三昧。次示心不住法。道即流通。心若住法。名为自缚。次示教无顿渐。人有利钝。次示坐禅元不著心。亦不著净。亦不是不动。次示坐禅实义。次传自性五分法身香。授无相忏悔。发四弘誓愿。授无相三归依戒。又说一体三身。及颂。

古尊宿语录（四十八卷　中有阿育王山住持大观序　南密勿多士北缺）

赜藏主搜采　灵谷寺住持净戒重校

南狱让。马祖一。百丈海。黄檗运。临济玄。兴化奖。睦州踪。南院颙。风穴沼。首山念。石门聪。汾阳昭。唐明嵩。慈明圆。南泉愿。子湖神力踪。赵州谂。云门偃。杨岐会。道吾真。白云端。佛照光。北涧简。物初观。晦机熙。笑隐欣。仲方伦。觉源昙（有宋濂藏衣塔铭）。五祖演。叶县省。神鼎諲。翠岩芝。法华举。佛眼远。大隋真。投子同。鼓山晏。洞山初（嗣云门）。智门祚（嗣香林）。云峰悦（嗣大愚）。云庵文（嗣黄龙南）。琅玡觉（嗣汾阳）。云门庵主（颂古）。

佛照禅师奏对语录（宋孝宗时嗣大慧杲）

○黄檗山断际禅师传心法要（并宛陵录一卷）　素

唐河东裴休集并序

即古尊宿语录中重出。而稍略。

万善同归集（六卷）　史

宋永明智觉禅师延寿述

明众善所归。皆宗实相。

唯心诀（九纸余）　素

宋永明智觉禅师延寿述

于中略标百二十种邪宗见解

定慧相资歌（四纸欠）　素

警世（二纸欠）　素

宋永明智觉禅师延寿述

明觉禅师语录（六卷　南回北绮）

~p 1776-1777

明灵谷寺沙门净戒重校

上堂。举古。勘辨。拈古。偈颂。赞等共六卷

圆悟佛果禅师语录（十七卷　有耿延禧序及张浚序　南扶倾北汉惠）

学徒若平集　净戒重校

上堂语六卷。开示法语三卷。小参示众四卷。颂古一卷。拈古三卷。偈。颂。赞。一卷。

大慧普觉禅师语录（三十卷）说感武

宋乾道门人蕴闻集

天目中峰和尚广录（三十卷）丁俊乂

元至治门人慈寂集

真心直说（一卷）　敦

元曹溪山老衲知讷述

凡十五章。明正信。异名。妙体。妙用。乃至所往以释疑问。后附诫初心学人文。又附皖山正凝禅师示蒙山法语。东山崇藏主送子行脚法语。蒙山示众。蒙堂跋。

高丽国普照禅师修心诀（一卷）　敦

直指心性本来同佛。既悟心已。或习轻。则用自性定慧门。或习重。则用随相对治门。皆与先修后悟者不同。

~p 1778-1779

禅宗决疑集（一卷）　素

元西蜀智彻述

示提话头工夫次第

【五贤首宗】

修大方广佛华严法界观门（已乏单本）

唐终南山释杜顺集

略有三重。真空第一。理事无碍第二。周徧含容第三。三中。又各辨十门。

华严法界玄镜（一卷北作二卷　南青北百）

唐清凉山大华严寺沙门澄观述

即释前法界观门

注华严法界观门（一卷　前后有裴休净源二序　南青北迹）

唐圭峰兰若沙门宗密注

修华严奥旨妄尽还源观（十二纸　南青北迹）

唐京大荐福寺沙门法藏述

一显一体。谓自性清净圆明体。二起二用。谓海印森罗常住用。法界圆明自在用。三示三徧。谓一尘普周法界徧。一尘出生无尽徧。一尘合容空有徧。四行四德。谓随缘妙用无方德。威仪住持有则德。柔和质直摄生德。普代众生受苦德。五入五止。谓照法清虚离缘止。观人寂怕绝欲止。性起繁兴法尔止。定光显现无念止。

~p 1780-1781

事理玄通非相止。六起六观。谓摄境归心真空观。从心现境妙有观。心境秘密圆融观。智身影现众缘观。多身入一镜像观。主伴互现帝网观。后有净源序。

华严金师子章（未有别行）

唐京大荐福寺沙门法藏述

因对武后问。借庭前金师子为喻。初明缘起。二辨色空。三约三性。四显无相。五说无生。六论五教。七勒十玄。八括六相。九成菩提。十入涅槃。以显华严教观。

金师子章云间类解（十三纸　南青北百）

宋沙门净源述

禅源诸诠集都序（四卷　前有惟大等四序）　敦

亦名禅那理行诸诠集。圭峰山沙门宗密述。今但存序。大意先判三宗三教。然后会为一味。以息斗诤。意则美矣。惜其未尽善也。夫论宗意教意。则不可有三。此圭公所知也。若论宗门教门。则非止局三。此圭公所昧也。又彼云南岳天台。依三谛之理。修三止三观。教意虽最圆妙。然其趋入门户次第。亦只是前之诸禅行相

~p 1782-1783

。此则似仅涉猎次第禅门。及童蒙止观二书。绝未睹见大乘止观。摩诃止观者矣。今据大乘止观。摩诃止观。何尝不顿同佛体。迥异诸门乎。又彼云诸部般若千余卷经。及中百门论等。皆说破相教。智度论百余卷。亦说此理。但论主通达不执。故复将大小乘法相。潜同后一真性宗。今问。智论。中论。皆龙树所造也。何以一执一不执乎。又龙树尚能通达不执。潜通后宗。佛说般若。岂反有执。止名破相乎。般若经云。菩萨欲具足一切佛法者。当学般若。谓之唯说破相。可乎。又彼云。心是名。知是体。譬如水是名。湿是体。尤为可笑。夫说水。口固不湿。即说湿。口岂湿哉。说心。固不得体。即说知。岂便得体哉。故古人云。知之一字。众妙之门。又云。知之一字。众祸之门。而圭公乃于能诠文字。妄分亲疏。何耶。又彼云。法华且收二乘。至涅槃经。方普收六道。尤为可笑。调达授记。不收地狱乎。龙女成佛。不收畜生乎。妙庄悟道。不收邪见乎。散心称名。童子聚沙。不收人天乎。又彼云。破相止说二谛。性宗则为三谛。是诚未究七种二谛五种三谛之旨者也。呜呼！浅矣。

~p 1784-1785

原人论（八纸半　南青北迹）

唐终南山草堂寺沙门宗密述

斥迷执第一（习儒道者）。斥偏浅第二（习佛不了义教者）。直显真源第三（佛了义实相教）。会通本末第四（会前所斥同一真源皆为正义）。

华严原人论解（四卷）　兹

元长安大开元寺沙门圆觉述

即解前论。科一卷。解三卷。

注华严七字经题法界观门三十颂（二卷）　史

元归德法云沙门琮湛集注

右注。解夷门山广智大师本嵩所述经题观门偈颂。点示初机禅门眼目。

【六慈恩宗】

真唯识量

宋永明寿禅师宗镜录中节出

八识规矩补注（二卷）　敦

明鲁庵沙门普泰注

六离合释（附补注后）

【七密宗】

陀罗尼杂集（十卷　南封北卿）

未详撰者今附梁录

~p 1786-1787

第一卷。七佛所说神咒。并八菩萨所说神咒。合十五首。第二卷。释摩男。阿难比丘。普贤菩萨等。共十八咒。卷第三。摩醓首罗天等。共咒十一首。文殊说四弘誓。虚空藏说四净土妙行。观世音说四摄法。救脱说四弘誓。跋陀和说八菩萨妙行。大势至说四誓利益众生。心无疲倦。得大势说四事拥护作佛事者。坚勇说四菩萨妙行。并诸菩萨天龙。各各说偈。卷第四。阿弥陀鼓音声王陀罗尼等。共咒二十一首。卷第五。除一切恐畏毒害伏恶魔陀罗尼等。共咒二十七首。卷第六。除肿陀罗尼等。共咒九首。五戒神名二十五。三归神名有九。护伽蓝神名十八。烧香散华等咒。共二十二首。卷第七。灭一切罪得一切所愿陀罗尼等。共咒七十九首。卷第八。六字大陀罗尼经等。共咒二十二首。卷第九。阿吒婆拘上佛陀罗尼等。共咒十首。叹佛三昧经一段。卷第十。定志慧见陀罗尼等。共咒三十一首。

显密圆通成佛心要集（二卷　有陈觉序　南营北封）

宋北辽金河寺沙门释道孭集

开示修行一真大法界心。及持诵准提咒法。然与准提三译。及尊那经。并不全合。

~p 1788-1789

密咒圆因往生集（一卷　有贺宗寿序　南营北封）

智广慧真编集　金刚幢译定

集诸经神咒三十三段。华梵并书

【八律宗】

昙无德部四分律删补随机羯磨（二卷北作四卷　南犹北存）

唐沙门释道宣撰

南海寄归内法传（四卷　南功北尹）

唐沙门释义净撰

凡四十章

说罪要行法

受用三水要行法

护命放生仪轨法（三法合卷　南功北桓）

三法并义净法师作

阅藏知津卷第四十二

~p 1791

阅藏知津卷第四十三

北天目沙门释智旭　汇辑

【杂藏　此方撰述第二之二】

【九纂集】

诸经要集（二十卷北作三十卷　南八县家给北路侠槐）

唐西明寺沙门道世玄恽撰

三宝部第一。敬佛篇六缘。敬法篇八缘。敬僧篇三缘。敬塔部第二。有七缘。摄念部第三。有四缘。入道部第四。有四缘。吹赞部第五。有三缘。香灯部第六。有四

缘。受请部第七。有八缘。受斋部第八。有二缘。破斋部第九。有二缘。富贵部第十

~p 1792-1793

。有二缘。贫贱部第十一。有五缘。奖导部第十二。有七缘。报恩部第十三。有三缘。放生部第十四。有四缘。兴福部第十五。有六缘。择交部第十六。有五缘。思慎部第十七。有五缘。六度部第十八。布施篇有七缘。持戒篇有二缘。忍辱篇有三缘。精进篇有三缘。禅定篇有二缘。智慧篇有二缘。业因部第十九。有五缘。欲盖部第二十。有三缘。四生部第二十一。有六缘。受报部第二十二。有九缘。十恶部第二十三。有十缘。诈伪部第二十四。有六缘。惰慢部第二十五。有三缘。酒肉部第二十六。有三缘。占相部第二十七。有三缘。地狱部第二十八。有八缘。送终部第二十九。有九缘。杂要部第三十。有十三缘。

经律异相（五十卷　南路至户北经至相）

梁沙门僧旻宝唱等撰

天部上下（一二卷）。地部（三）。应始终佛部第一（四）。应身益物佛部第二（五）。现涅槃后事佛部第三。造佛舍利塔第一。造佛形像第二。法灭尽第三（六）

~p 1794-1795

。外缘佛部第四（七）。自行菩萨部第一（八）。外化菩萨部第二（九）。随机现身上菩萨部第三（十）。随机现身下菩萨部第四（十一）。出家菩萨僧部第一（十二）。声闻无学第一僧部第二（十三）。声闻无学第二僧部第三（十四）。声闻无学第三僧部第四（十五）。声闻无学第四僧部第五（十六）。声闻无学第五僧部第六（十七）。声闻无学第六僧部第七（十八）。声闻不测浅深僧部第八（十九）。声闻学人僧部第九（二十）。声闻行恶行僧部第十（二十一）。声闻无学沙弥僧部第十一（二十二）。声闻无学尼僧部第十二（二十三）。转轮圣王诸国王部第一（二十四）。行菩萨道上诸国王部第二（二十五）。行菩萨道下诸国王部第三（二十六）。行声闻道上诸国王部第四（二十七）。行声闻道中诸国王部第五（二十八）。行声闻道下诸国王部第六（二十九）。诸国王夫人部（三十）。行菩萨道诸国王子部上（三十一）。行菩萨道下诸国太子部中（三十二）。学声闻道诸国太子部下（三十三）。诸国王女部（三十四）。得道长者部上（三十五）。杂行长者部下（三十六）。优婆塞部（三十七）。优婆夷部（三十八）。外道仙人部（三十九）。梵志部（四十）。婆罗门部（

~p 1796-1797

四一）。居士部（四十二）。估客部（四十三）。男庶人部上（四十四）。女庶人部下（四十五）。鬼神部（四十六）。杂兽畜生部上（四十七）。禽畜生部中。虫畜生部下（四十八）。地狱部上（四十九）。地狱部下（五十。　并引大小诸经中事相。以示劝诫。

法苑珠林（百卷　前有李俨字仲思序　南勒至时北高至禄）

唐西明寺沙门释道世撰

劫量篇第一。小劫有六部。一述意。二疫病。三刀兵。四饥馑。五相生。六对除。大劫有四部。一时量。二时节。三坏劫。四成劫。三界篇第二。初明四洲有十二部。述意乃至优劣。次明诸天有二十二部。辨位。乃至送终。日月篇第三。有十三部。述意。乃至地动。六道篇第四。诸天四部。述意。至报谢。人道八部。述意。至受苦。修罗七部。述意。至战斗。鬼神十一部。述意。至舍宅。畜生十部。述意。至好丑。地狱八部。述意。至诫勖。千佛篇第五。七佛九部。述意。至久近。因缘三部。述意。引证。业因。种姓四部。述意。至求婚。降胎六部。述意。至奖导。出胎八部。述意。至校量。侍养三部。述意。养育。善征。占相八部。述意。至百福。游学四部

~p 1798-1799

。述意。至校量。纳妃六部。述意。至神异。厌苦四部。述意。至厌欲。出家十部。述意。至会同。成道十部。述意。至变化。说法三部。述意。赴机。说益。涅槃五部。述意。至弟子。结集二部。述意。结集。敬佛篇第六。有七部。述意。乃至观音。于中第四弥陀又六部。述意。至引证。第五弥勒又五部。述意。至发愿。敬法篇第七。有六部。述意。乃至谤罪。敬僧篇第八。有四部。述意。乃至违损。致敬篇第九。有六部。述意。乃至仪式。福田篇第十。有三部。述意。优劣。平等。归信篇第十一。有三部。述意。小乘。大乘。士女篇第十二。俗男三部。述意。诫俗。劝导。俗女二部。述意。奸伪。入道篇第十三。有四部。述意。至引证。惭愧篇第十四。有二部。述意。引证。奖导篇第十五。有四部。述意。乃至业因。说听篇第十六。有九部。述意。乃至利益。见解篇第十七。有二部。述意。引证。宿命篇第十八。有四部。述意。乃至五通。至诚篇第十九。有八部。述意。乃至济难。神异篇第二十。有五部。述意。乃至杂异。感通篇第二十一。有二部。述意。圣迹。住持篇第二十二。有十部。述意。乃至鬼神。潜道篇第二十三。有二部。述意。引证。妖怪篇第二十四。有二

~p 1800-1801

部。述意。引证。变化篇第二十五。有三部。述意。通变。厌欲。眠梦篇第二十六。有五部。述意。乃至无记。兴福篇第二十七。有八部。述意。乃至洗僧。摄念篇第二十八。有二部。述意。引证。发愿篇第二十九。有二部。述意。引证。法服篇第三十。有六部。述意。乃至违损。然灯篇第三十一。有二部。述意。引证。悬幡篇第三十二。有二部。述意。引证。华香篇第三十三。有二部。述意。引证。呗赞篇第三十四。有四部。述意。引证。赞叹。音乐。敬塔篇第三十五。有六部。述意。乃至修故。伽蓝篇第三十六。有三部。述意。营造。致敬。舍利篇第三十七。有五部。述意。乃至感福。供养篇第三十八。有二部。述意。引证。受请篇第三十九。有九部。述意。乃至施福。轮王篇第四十。有五部。述意。至育王。君臣篇第四十一。有六部。述意。至王都。纳谏篇第四十二。有二部。述意。引证。审察篇第四十三。有四部。述意。审怒。审过。审学。思慎篇第四十四。有五部。述意。乃至慎过。俭约篇第四十五。有二部。述意。引证。惩过篇第四十六。亦二部。和顺篇第四十七。有五部。述意

~p 1802-1803

。乃至和事。诫勖篇第四十八。有六部。述意。乃至杂诫。忠孝篇第四十九。有五部。述意。乃至业因。不孝篇第五十。有四部。述意。乃至弃父。报恩篇第五十一。有二部。述意。引证。背恩篇第五十二。亦二部。善友篇第五十三。亦二部。恶友篇第五十四。亦二部。择交篇第五十五。亦二部。眷属篇第五十六。有四部。述意。乃至离著。较量篇第五十七。有七部。述意。乃至方土。机辩篇第五十八。有三部。述意。菩萨。罗汉。愚戆篇第五十九。有三部。述意。般陀。杂痴。诈伪篇第六十。有六部。述意。乃至诈畜。惰慢篇第六十一。有二部。破邪篇第六十二。亦二部。富贵篇第六十三。亦二部。贫贱篇第六十四。有五部。述意。至贫女。债负篇第六十五。有二部。述意。引证。诤讼篇第六十六。亦二部。谋谤篇第六十七。有五部。述意。乃至宿障。咒术篇第六十八。有七部。述意。乃至杂咒。祭祠篇第六十九。有三部。述意。献佛。祭祠。占相篇第七十。有二部。祈雨篇第七十一。有四部。述意。乃至河海。园果篇第七十二。有五部。述意。乃至种子。渔猎篇第七十三。有二部。慈悲篇

~p 1804-1805

第七十四。有五部。述意。乃至观苦。放生篇第七十五。有二部。救厄篇第七十六。有五部。述意。乃至兽王。怨苦篇第七十七。有五部。述意。乃至杂难。业因篇第七十八。有五部。述意。乃至引证。受报篇第七十九。有十二部。述意。乃至住处。罪福篇第八十。有四部。述意。乃至福行。欲盖篇第八十一。有二部。五欲。五盖。四生篇第八十二。有五部。述意。乃至五生。十使篇第八十三。有四部。述意。乃至断障。十恶篇第八十四。有十三部。述意。业因。果报。杀生。乃至邪见。六度篇第八十五。有六部。布施。乃至智慧。忏悔篇第八十六。有六部。述意。乃至洗忏。受戒篇第八十七。有七部。一述意。二劝持。三三皈。四五戒。五八戒。六十善。七三聚。破戒篇第八十八。有二部。受斋篇第八十九。有二部。破斋篇第九十。亦二部。赏罚篇第九十一。亦二部。利害篇第九十二。亦二部。酒肉篇第九十三。有三部。述意。饮酒。食肉。秽浊篇第九十四。有四部。述意。五辛。嚏气。便利。病苦篇第九十五。有六部。述意。引证。瞻病。医疗。安置。敛念。舍身篇第九十六。有二部。送

~p 1806-1807

终篇第九十七。有四部。述意。舍命。遗送。受生。法灭篇第九十八。有九部。述意。五浊。时节。度女。佛鉢。讹替。破戒。诤讼。损法。杂要篇第九十九。有十部。述意。四依。四果。四食。净口。鸣钟。入众。求法。衰相。杂行。传记篇第一百。有六部。述意。翻译。杂集。般若。兴福。历算。

释迦谱（十卷　南将相北书）

萧斋释僧祐撰

释迦始祖劫初刹利相承姓缘谱第一。贤劫初姓瞿昙缘谱第二。六世祖始姓释迦氏缘谱第三。降生释种成佛缘谱第四。在七佛末种姓众数同异谱第五。同三千佛缘谱第六。内外族姓名谱第七。弟子姓释缘谱第八。四部名闻弟子谱第九。从兄调达出家缘记第十。从弟阿那律跋提出家记第十一。弟孙陀罗难陀出家缘记第十二。子罗云出家缘记第十三。姨母大爱道出家缘记第十四。父净饭王泥洹记第十五。母摩耶夫人记第十六。姨母大爱道泥洹记第十七。释迦种灭宿业缘记第十八。竹园精舍缘记第十九。祇洹精舍缘记第二十。发爪塔缘记第二十一。天上四塔缘记第二十二。优填王造栴檀

~p 1808-1809

像记第二十三。波斯匿王造金像记第二十四。阿育王弟出家造石像记第二十五。留影在石室记第二十六。双树般涅槃记第二十七。八国分舍利记第二十八。天上龙宫舍利宝塔记第二十九。龙宫佛髭塔记第三十。阿育王造八万四千塔记第三十一。塔宿缘记第三十二。法灭尽缘记第三十三。法灭尽相记第三十四。已上并兼引大小乘经律。以明化迹。

释迦氏谱（一卷　南相北壁）

唐释道宣撰

一叙所依贤劫。二叙氏族根源。三叙所托方土。四叙法王化相。五叙圣凡后胤。大意与前谱同。而文简略。

释迦方志（二卷北作三卷　南相北壁）

唐释道宣撰

封疆篇第一。统摄篇第二。中边篇第三。遗迹篇第四。具明五印度百五十余国中佛事。并是西域记中录出。游履篇第五。略明十六人往西求法。时住篇第七。教相篇第八。纪历代所立寺数。所译经数。所度僧尼之数。

~p 1810-1811

翻译名义集（十四卷　前有周敦义序）　贡新

宋姑苏景德寺法云编

十种通号第一。诸佛别名第二。乃至寺塔坛幢第六十四。并举梵名。而释其义。

大明三藏法数（四十卷　北昆池碣石南缺）

明天竺山沙门一如集

教乘法数（四十卷　前有道遐序）　穑俶载南

明会稽沙门圆净集

始从一数。终至八万四千。各列名。略引释之。

禅林宝训（四卷）　黍

宋沙门妙喜竹庵共集

东吴沙门净善重集

凡三百篇。大概使学者削势利人我。趋道德仁义。

缁门警训（十卷　前有空谷隆序）　陟

明嘉禾沙门如卺续集

始自沩山警策。终于梁皇舍道事佛诏。凡二百余首。

百丈清规（八卷　前有正统年胡滢等请重刊奏本并元朝札付）　黜

~p 1812-1813

元至元圣寿寺沙门德辉重编　大诉校正

分为九章。大抵多是世谛流布。不唯非佛世芳规。亦且非古百丈风格矣。

【十传记】

佛祖统纪（四十五卷　南城昆池碣北缺）

宋四明东湖沙门志磐撰

前有通例一卷。释迦本纪一。西土二十四祖纪二。东土九祖纪三。兴道下八祖纪四。诸祖旁出世家五。诸师列传六。诸师杂传七。未详承嗣传八。历代传教表九。佛祖氏系表十。山家教典志十一。净土立教志十二。诸宗立教志十三。三世出兴志十四。三界名体志十五。法门光显志十六。法运通塞志十七。名文光教志十八。历代会要志十九。

佛祖历代通载（三十六卷　前有翰林虞集序比丘觉岸序）　亩我艺黍

元大中祥符寺华亭念常集

目录一卷。七佛偈。及彰所知论。一卷。从第二卷至二十二卷。载盘古乃至元朝至正年间一切三教事迹。今分为三十四卷。

历代三宝记（十五卷　南主云北营桓）

~p 1814-1815

隋开皇十七年翻经学士费长房撰

初三卷。上列甲子。系以帝年。下注佛生。出家。成道。入灭。乃至孔子初生问礼获麟等事。讫至开皇时。佛法东流。翻译次第。次九卷。详记历代译师所译经典。次一卷。大乘录入藏目。次一卷。小乘录入藏目。后一卷。开皇三宝录总目。

高僧传（十四卷　南辇驱北伊尹）

梁嘉祥沙门释慧皎撰

序云。始于汉明帝永平十年。终至梁天监八年。凡四百五十三载。二百五十七人。又旁出附见者。二百三十九人。开其德业。大为十例。一曰译经。二曰义解。三曰神异。四曰习禅。五曰明律。六曰遗身。七曰诵经。八曰兴福。九曰经师。十曰唱导。译经始摄摩腾。终求那毗地。共三十五人。义解始朱士行。终昙斐。共百人。神异始佛图澄。终释保志。共二十人。习禅始竺僧显。终释慧明。共二十一人。明律始释慧猷。终释僧佑。共十三人。忘身始僧群。终昙弘。共十一人。诵经始昙邃。终道琳。共二十一人。兴福始慧达刘萨诃。终法悦。共十四人。经师始帛法桥。终释慧忍。共十一人。唱导始道照。终法镜。共十人。

~p 1816-1817

续高僧传（三十一卷北作四十卷　南毂至世北佐至衡）

唐释道宣撰

序云。始距梁之初运。终唐贞观十有九年。一百四十四载。包括岳渎。历访华夷。正传三百三十一人。 附见一百六十人。大为十例。一译经。二义解。三习禅。四明律。五护法。六感通。七遗身。八读诵。九兴福。十杂科。译经始僧伽婆罗。终僧那提。正十五人。义解始法申。终义褒。正百六十一人。习禅始僧副。终慧明。正九十八人。明律始法超。终昙光。正二十九人。护法始昙无最。终慈藏。正十八人。感通始勒那鉢提。终净辩。正百十八人。遗身始法凝。终道休。正十二人。读诵始志湛。终宝相。正十四人。兴福始明达。终慧云。正十二人。杂科声德始慧明。终宝岩。正十二人。

有宋高僧传（三十卷　前有进传表及批答　南禄侈富北宅曲阜）

宋沙门赞寍智轮同奉勅撰

译经始唐义净。终唐满月。正三十二人。义解始唐窥基。终宋义寂。正七十一人。习禅始唐弘忍。终宋德韶。正百三人。明律始唐道宣。终周澄楚。正五十八人

~p 1818-1819

。护法始唐威秀。终周道丕。正十八人。感通始后魏檀特师。终宋法圆。正八十九人。遗身始唐僧藏。终宋怀德。正二十二人。读诵始隋行坚。终宋守真。正四十二人。兴福始周法成。终宋师律。正五十人。杂科声德始南宋智一。终宋宗渊。正四十五人。

法显传（一卷　南兵北微）

东晋沙门法显。自记游天竺事。

大唐西域记（十二卷北作十卷　前有尚书左仆射燕国公序　南千兵北孰）

唐三藏法师玄奘奉诏译

大总持寺沙门释辩机撰

记往还。共一百三十八国中风土。及佛法灵迹。唯摩竭陀国最详。

大唐大慈恩寺三藏法师传（十卷　有沙门释彦悰序　南高北奄）

唐昭仁寺沙门慧立本　释彦悰笺

即玄奘大师始终事迹也

大唐西域求法高僧传（二卷　南兵北尹）

唐三藏法师义净撰

总有五十六人。又重归南海传。有师资四人。

比丘尼传（四卷北作二卷　南功北微）

~p 1820

梁庄严寺释宝唱撰

起晋咸和。讫梁普通。凡六十五人。

神僧传（九卷　北城南缺）

不出编录人名

始自汉摩腾。终元胆巴。凡二百八人。

阅藏知津卷第四十三

~p 1821

阅藏知津卷第四十四

北天目沙门释智旭　汇辑

【杂藏　此方撰述第二之三】

【十一护教】

弘明集（十四卷　南车驾北八县）

梁释僧佑撰

牟子理惑论三十七篇。正诬论（未详作者）。宗炳明佛论。一名神不灭论。孙绰喻道论。宗居士炳答何承天书难白黑论。颜光禄延之难何承天达性论。罗君章更生论。郑道子神不灭论。远法师沙门不拜王者论五篇。远法师答何镇南难沙门袒服

~p 1822-1823

论。远法师答桓玄明报应论。远法师三报论。道恒法师释驳论。明僧绍正二教论。周剡颙难张长史融门论。谢镇之折夷夏论。朱昭之难夷夏论。朱广之咨夷夏论。慧通法师驳夷夏论。僧愍法师戎华论。玄光法师辩惑论。记室刘勰灭惑论。僧顺法师析三破论。大梁皇帝立神明成佛义记。并吴兴沈绩作序注。　萧琛难范缜神灭论。曹思文难范缜神灭论。并二启诏答。大梁皇帝勅答臣下神灭论。庄严寺法云法师。与公王朝贵书。并公王朝贵六十二人答。何令尚之。答宋文皇帝赞扬佛教事。高明二法师。答李交州淼难佛不见形事（并李书）。司徒文宣王书。与孔中丞稚圭释疑惑。并笺答。恒标二公。答姚主劝罢道书（并书）。　僧［(丰*力)/石］。僧迁。鸠摩。答姚主奏（并书）。　远法师答桓玄劝罢道书（并书）。　释僧岩答刘青州劝还俗书（并刘答往返六首）。习凿齿与释道安书。谯王书论孔释。张新安答。郑道子与禅师书论踞食。范伯伦书与王司徒论踞食。义法师答范伯伦书（并范重答）。范伯伦与生

~p 1824-1825

观二法师书。范伯伦踞食表。并诏往返四首。晋尚书何充等。执沙门不应敬王者奏三首。并诏二首。桓玄与八座书。论道人敬王事。并八座答。桓玄与王令书论敬王事。并王令答。往返八首。庐山远法师。答桓玄论沙门不应敬王者书一首（并桓玄书二首）。　桓玄诏沙门不复敬天子。并卞嗣之等答。往返五首。远法师与桓玄论料简沙门书一首（并桓玄教一首）。支道林法师。与桓玄论州符求沙门名籍书一首。天保寺释道盛。启齐武帝论检试僧事。镅嘉宾奉法要。颜延之庭诘二章。王该日烛。竺道爽檄泰山文。释智静檄魔文。释宝林破魔露布文。释僧佑弘明论。

广弘明集（三十卷南作三十三卷北作四十卷　南驾至策北家至兵）

唐终南山释道宣撰

归正篇第一。始商太宰问孔子圣人。终释彦悰通极论。凡十五篇。辨惑篇第二。始魏陈思王辨道论。终唐李师政内德论。凡十八篇。佛德篇第三。始支道林佛像赞。终舍利感应记。凡六十余首。法义篇第四。始晋戴安公释疑论。终释明浚答博士柳宣书。凡七十余首。僧行篇第五。始东晋丘道护支昙谛诔。终百官驳仪表启状

~p 1826-1827

等。及诏所亲表启论等。凡五十余首。慈济篇第六。始沈休文究竟慈悲论。终梁武帝断酒肉文。凡五首。戒功篇第七。始远公与刘遗民书。终南齐文宣公净行法门。凡十首（净住子净行法门。始皇觉辨德门第一。终发愿庄严门第三十一。即慈悲忏之所宗也）。启褔篇第八。始诸帝与太山朗法师书。终唐太子西明寺钟铭。凡四十余首。悔罪篇第九。始梁简文谢勅为建涅槃忏启。终梁陈皇帝依经悔过文。凡十五首。统归篇第十。梁武帝净业赋。并序。梁高祖孝思赋。梁宣帝游七山寺赋。梁王锡宿山寺赋。魏高允鹿苑赋。李颙大乘赋。并序。释慧命详玄赋。萧子云玄圃园讲赋。释真观梦赋。江淹伤爱子赋。无为论。释道安檄魔文。魔主报檄。破魔露布文。平魔赦文。平心露布文。晋沙门支道林赞佛诗八首。终宣法师秋日游东山寺寻朱昙二法师一首。凡一百五十八首。

集古今佛道论衡实录（四卷　南给北壁）

唐终南山释道宣撰

后汉隆法道士表请角试事第一。乃至唐天子在司成宣范义頵宅难庄易义第三十三。皆辨释老优劣事。

~p 1828-1829

续集古今佛道论衡（一卷　南给北壁）

唐沙门智升撰

西域天竺国事。出后汉列传七十八。

集神州塔寺三宝感通录（三卷北作四卷　南兵北富）

唐麟德元年终南山释道宣撰

初明舍利表塔。共缘二十。第二灵像垂降。共缘五十。第三引圣寺。瑞经。神僧。圣寺十二。瑞经三十八。神僧三十。

集沙门不应拜俗等事（六卷　有太原王隐容字少微序　南冠北县）

唐弘福寺沙门释彦悰纂录

故事篇第一上。共十八首。故事篇下。共十四首。圣朝议不拜篇第二上下。圣朝议拜篇第三上。各有弹词。议拜篇下。结成不拜。

破邪论（二卷　有虞秘书序及上殿下启　南冠北微）

唐沙门释法琳撰

广破傅奕邪说

辩正论（八卷北作九卷　有陈子良序　南陪北旦）

唐沙门释法琳撰　东宫学士陈子良注

~p 1830-1831

三教治道篇第一上下。十代奉佛篇第二上下。佛道先后篇第三。释李师资篇第四。十喻篇第五。答傅道士十异。九箴篇第六。答外九迷论。　气为道本篇第七。信毁交报篇第八。品藻众书篇第九。儒推孝经。佛备众典。出道伪谬篇第十。略明八谬。历世相承篇第十一。略辨九事。归心有地篇第十二。引梁武帝舍道勅文。及萧纶等受菩萨戒启。后有法琳与尚书右仆射蔡国公书。

十门辩惑论（二卷　南冠北微）

唐兴善寺沙门释复礼撰

通力上感门一。应形俯化门二。净秽土别门三。迷悟见殊门四。显实得记门五。反经赞道门六。观业救舍门七。随教抑扬门八。化佛隐显门九。圣王兴替门十。答太子文学权无二释典稽疑。

甄正论（三卷　南辇北微）

唐佛授记寺沙门玄嶷撰

广破灵宝等经。天尊等名之伪。

护法论（一卷　南营北旦）

~p 1832-1833

宋无尽居士张商英述

广破欧阳修谤佛邪说。申明佛理。后附李长者昭化院记。及徐师川跋。郑德舆后序。

镡津文集（二十卷）　孟轲

宋明教禅师契嵩撰

初一卷。目录。并行业记。前三卷。即辅教篇重出。第四卷。皇极论。及中庸解五篇。第五至第七卷。论原四十篇。杂著六篇。第八卷。杂著六篇。万言书一封。第九卷。书。启。共十三封。第十卷。书。启。状。共四十四封。第十一卷。叙十四篇。又九篇。第十二卷。志。记。铭。碑。十二篇。第十三卷。碑。记。铭。表。辞七篇。述。题。书。赞。传。评。十二篇。第十四至十六卷。非韩三十篇。第十七卷。古律诗六十首。第十八卷。唱和诗六十九首。第十九卷。诸师序。赞。诗。题。疏。并后序。

辅教篇（三卷　南回北汉）

宋明教禅师契嵩撰

原教。劝书三篇。广原教（并序二十六篇）。孝论（并序一十三篇）。坛经赞。真谛无圣论（元在嘉祐集中）。

元至元辩伪录（五卷　有张伯淳序贵吉祥序　南营北岳）

~p 1834-1835

元云峰禅寺沙门祥迈奉勅实录撰

妄立天尊伪第一。乃至偷佛神化伪第十四。并后记（共二卷）。当时侵夺僧寺。及辨论勅复事实（二卷）。圣旨焚毁诸路伪道藏经之碑。下火文。如意答石介怪记。圣旨特建释迦舍利灵通之塔碑文（共一卷）。

三教平心论（二卷）　黜

元静斋学士刘谧撰

先明三教并是劝人止恶行善。不可偏废。次明极功浅深不同。后广破韩愈之说。并破欧阳程朱之说。

折疑论（五卷　前有屈蟠序）　兹

比丘子成号妙明著。西域师子比丘述注叙问第一。圣生第二。言佛降诞之迹。问佛第三。答不称姓名而称佛之问。喻举第四。喻明佛经非是繁而不要。宗师第五。言古今帝王贤士皆宗师佛。通相第六。通明佛之妙相。论孝第七。拒毁第八。评仪第九。举问第十。答事鬼知死之问。解惑第十一。解夷夏之惑。释谤第十二。辨施第十三。殊见第十四。随宜第十五。优劣第十六。先知第十七。谓汉明以前。已

~p 1836-1837

先有知佛者。尊释篇第十八。客方崇佛。言符第十九。吻合三教之理。会名第二十。会同三教圣人之名。

【十二音义】

一切经音义（二十五卷北作二十六卷　前有道宣序　南云亭雁北郡秦并）

唐翻经沙门玄应撰

卷一。华严。大集。日藏。月藏。大威德。法炬。六经。卷二。大涅槃经。卷三。般若十部。卷四。见实等十九经。卷五。海龙王等六十四经。卷六。法华经。卷七。正法华等四十四经。卷八。维摩等七十一经律。卷九。智度论。卷十。般若灯等十论。卷十一。正法念等四经。卷十二。长阿含等十五经。卷十三。般泥洹等八十七经。卷十四。四分律。卷十五。十诵。僧祇。五分。三律。卷十六。善见等二十一律。卷十七。阿毗昙等五论。卷十八。成实等十六论。卷十九。佛本行集。撰集百缘。卷二十。陀罗尼等二十八集。卷二十一。大菩萨藏等十三经。卷二十二。瑜伽师地论。卷二十三。显扬等十论。卷二十四。阿毗达磨俱舍论。卷二十五。阿毗达磨顺正理论。

~p 1838-1839

新译大方广佛华严经音义（二卷北作四卷　有序　南塞北并）

唐京兆静法寺沙门慧苑述

绍兴重雕大藏音（三卷　前有柳豫序　南塞北百）

宋精严寺释处观集

略如字汇。共一百七十四部。

【十三目录】

出三藏记集（十五卷北作十七卷　有序　南迹百北户封）

梁释僧祐撰

卷一集三藏缘记第一。十诵律五百罗汉出三藏记第二。菩萨处胎经出八藏记第三。梵汉译经文字音义同异记第四。前后出经异记第五。卷二新集撰出经律论录第一。新集条解异出经录第二。卷三新集安公古异经录第一。失译经录第二。凉土异经录第三。关中异经录第四。新集律分为五部记录第五。十八部记录第六。汉地四部记录第七。卷四新集续撰失译杂经录。卷五新集钞经经录第一。安公疑经录第二。新集疑经录第三。安公注经及杂经志录第四。小乘迷学竺法度造异仪记第五。长

~p 1840-1841

安睿法师喻疑第六。卷六至十一共经序一百十篇。卷十二杂录序十篇。卷十三至十五共传三十二篇。

众经目录（七卷今作六卷　南郡北宗）

隋翻经沙门法经等奉勅撰

大乘修多罗藏录第一（有六分）。一译一。异译二。失译三。别生四。疑惑五。伪妄六。 小乘修多罗藏录第二（六分如前）。大乘毗尼藏录第三（六分如前）。　小乘毗尼藏录第四（六分如前）。大乘阿毗昙藏录第五（六分如前）。小乘阿毗昙藏录第六（六分如前）。佛灭度后撰集录第七。西方圣贤一。此土钞集二。传记录第八。西域。此方。著述录第九。西域。此方。

众经目录（五卷　有序　南百北岳）

隋仁寿年翻经沙门及学士等撰

单本第一。重翻第二。别生第三。贤圣集传第四。疑伪第五。

大唐内典录（十一卷北作十六卷　有序　南并岳北侈富）

唐沙门释道宣撰

历代众经传译所从录第一。翻本单重人代存亡录第二。总撮入藏录第三。举要转读录第四。有目缺本录第五。道俗述作注解录第六。支派陈化录第七。疑伪经论

录第八。录目终始序第九。应感兴敬录第十。续录一卷。

~p 1842-1843

武周刊定众经目录（十五卷　有序　南郡秦北宗泰）

唐沙门明佺等撰

大乘单译经目（一）。重译经目（二三四五）。大乘律论目（六）。小乘单译经目（七）。重译经目（八）。小乘律论贤圣集传（十）。大小乘失译经目（十一）。阙本经目（十二）。见定入藏流行目上下（十三十四）。附刊定伪经目录一卷

古今译经图记（四卷　南岳北轻）

唐翻经沙门靖迈撰

始自汉明帝时摩腾尊者。终于唐太宗时玄奘法师。各叙其所译经论。

续古今译经图记（一卷　南岳北轻）

唐开元庚午岁沙门智升撰

始自唐贞观时沙门智通。终于开元时金刚智国师。

开元释教录（旧二十卷南作二十五卷北作三十卷　南宗泰岱禅北车驾肥）

唐西崇福寺沙门智升撰

总括群经录上（分为十卷）。别分乘藏录下。更为七。有译有本录第一。一千

~p 1844-1845

一百四十二部。五千四十八卷。有译无本录第二。支派别行录第三。删略繁重录第四。补阙拾遗录第五。疑惑再详录第六。伪妄乱真录第七。有译有本中。又为三。一菩萨三藏录。二声闻三藏录。三圣贤传记录（已上共为十一卷）。入藏录三卷

开元释教录略出（四卷北作五卷　南禅北轻）

唐西崇福寺沙门智升撰

即前入藏录。用千字文编定。

至元法宝勘同总录（十卷　前有释克己及净伏序　南紫北禅）

元讲经论沙门庆吉祥等奉诏集

初总标年代。括人代之宏纲。自汉明戊辰。迄至元乙酉。凡一千二百十九年。历朝二十二代。译师一百九十四人。所出三藏一千四百四十部。五千五 百四十六卷。二别约岁时。分记录之殊异。三略明乘藏。显古录之梯航。开元录所纪。一千一十 六部。四千五百七卷。贞元录所纪。一百二十七部。二百四十二卷。祥符录所纪。二百部。三百八十四卷。景祐录所纪。十九部。百五十卷。弘法录。及拾遣编。七十五部。百五十六卷。四广列名题。彰今目之伦序。初契经藏。分菩萨。声闻。

~p 1846-1847

菩萨藏中。又分显密。显中先列般若等五大部。略同南北两藏。二调伏藏。亦分菩萨。声闻。三对法藏。亦分菩萨。声闻。于中先出梵语经题。次出此间经题。后出译人及品数。

大藏圣教法宝标目（十卷　前有王古序偈及释克己序　南门北岱）

元清源居士王古撰

即依勘同总录略标各经卷帙。及品数大旨。

大明重刊三藏圣教目录（三卷　南塞北缺）

即南藏目录分十七科。一般若部。二宝积部。三大集部。四华严部。五涅槃部。六五大部外重译经。七单译经。八小乘阿含部。九小乘单译经。十宋元入藏诸大小乘经。十一西土圣贤撰集。十二大乘律。十三小乘律。十四大乘论。十五小乘论。十六续入藏诸论。十七此方撰述。

【十四序赞诗歌】

大明太宗文皇帝制制序文（一卷　北主南缺）

诸佛世尊如来菩萨尊者神僧名经（四十卷　北云亭雁门南缺）

~p 1848-1849

诸佛世尊如来菩萨尊者神僧名称歌曲（五十一卷　北紫至城南缺）

【十五应收入藏此土撰述】

大方广佛新华严经论（四十卷今合经百二十卷）

唐太原方山长者李通玄造论

唐福川开元寺沙门志寍厘经合论

略释新华严经修行次第决疑论（四卷）

大唐北京李通玄撰

解迷显智成悲十明论（一卷）

唐太原李通玄撰

大方广佛华严经普贤行愿品疏（一卷）

唐太原大崇福寺沙门澄观述

维摩诘所说经无我疏（十二卷）

明天台山幽溪沙门传灯著

法界圣凡水陆胜会修斋仪轨（六卷）

宋四明东湖沙门志磐撰

明古杭云栖沙门袾宏重订

念佛三昧宝王论（三卷）

唐紫阁山草堂寺沙门飞锡撰

净土或问

~p 1850-1851

元师子林天如和尚说　小师善遇编

宝王三昧念佛直指（四卷）

四明鄞江沙门妙叶集

西斋净土诗（二卷）

明四明沙门梵琦著

净土生无生论（一卷）

明天台山幽溪沙门传灯撰

西方合论（十卷可作六卷）

明荷叶庵石头道人袁宏道撰述

乐邦文类（六卷可作十二卷）

宋四明石芝沙门宗晓编次

龙舒净土文（十卷）

宋国学进士王日休撰

往生集（三卷）

明古杭云栖沙门袾宏辑

西方发愿文

明古杭云栖沙门袾宏著并释

四明尊者教行录（七卷）

宋沙门宗晓述

十不二门指要钞详解

~p 1852-1853

唐荆溪尊者湛然释签

宋四明尊者知礼钞

宋武林沙门可度详解

三千有门颂略解

永嘉禅宗集注（可作四卷）

明天台山幽溪沙门传灯重编并注

传佛心印记注

心赋注（四卷）

宋杭州慧日永明寺智觉禅师延寿述

石门文字禅（三十卷）

宋江西筠溪石门寺沙门释德洪觉范著

智证传（十卷可作五卷　附宝镜三昧）

宋寂音尊者惠洪觉范撰 门人觉慈编

正法眼藏（三卷）

宋径山大慧禅师宗杲集并著语

大慧书（二卷）

宋径山沙门释宗杲撰

雪岩钦禅师语录

高峰妙禅师语录

天如则禅师语录

~p 1854-1855

楚石琦禅师语录

紫柏老人全集（三十卷　前有憨山大师并居士李日华序）

明径山沙门释真可撰

方便语

明憨山德清著

寿昌经禅师语录（二卷）

门人元来集

唯识开蒙

元义台寺宗法圆明通济大师云峰集

林间录（二卷）

宋明白庵释惠洪撰

罗湖野录（二卷）

宋江西沙门晓莹集

大慧普觉禅师宗门武库（一卷）

参学比丘道谦编

缁门崇行录（一卷）

明古杭云栖沙门袾宏辑

释氏通鉴（十二卷）

宋括山一庵释本觉编集

禅林僧宝传（三十卷　前有长沙侯延庆引临川张宏序）

~p 1856-1857

宋明白庵居沙门惠洪撰

续原教论（上下合卷）

明翰林院待诏建安沈士荣著

通翼

佛法金汤编（十六卷）

明会稽沙门释心泰编

广养济院说

大明释教汇门目录（四卷）。标目（四卷）。汇目义门（四十一卷）。

明东吴沙门释寂晓集

已上此方撰述。始自御制序文。终至释教汇门等。共四十八种。老人但载其名。甫即示寂。今不敢妄增。敬依原稿录出。观者谅之。○光绪辛卯。金陵刻经处校订重刊。添注撰述人名。其无考者缺焉。

阅藏知津卷第四十四

~p 1858

（弟子众等。无始时来。沉沦七趣。何幸今生。得闻佛法。虽知向道。克证无期。赖有净土。横超一法。仗弥陀大愿。速脱轮回。争奈一辈狂妄知见。不识时机。矫乱其说。疑误众生。破信愿行。名虽宏道。实害有情。推原其故。皆由不知诸佛教法。偏圆权实之所致也。今刻阅藏知津。普愿人人获无碍智。法法圆通。随举一法。了知含摄一切诸法。一字一句。皆契佛心。庶几初心行人。如得指南。徧游法海。以此正见。广化群生。不住此岸。不住彼岸。不住中流。运运无尽。并愿三生眷属。发大慈心。随机接引。同修念佛三昧。成就法身慧命。仰契六方诸佛赞劝流通之至意。当知一句弥陀。即净即禅。即事即理。即权即实。即因即果。普融法界。无欠无余。又何必别立门庭。扰乱大众耶！现前行菩萨道者。以契经为定衡。以净土为归宿。则众生幸甚！佛法幸甚！藉此捐资功德。仰求

十方常住三宝。不舍慈悲。冥薰加被。直往莲邦。无有阻碍者。

光绪十八年夏四月金陵刻经处识）

上一页 下一页