　　　　佛说观想佛母般若波罗蜜多菩萨经

　　　　　　　　西天译经三藏朝散大夫试鸿胪
　　　　　　　　少卿明教大师臣天息灾奉诏译

　　灌顶真言。
　　唵（引）曩莫舍吉野（二合）母曩曳（引）怛他[言+我]哆野（引）啰贺（二合）帝三藐三没驮野
　　诵此真言七遍。以手于头上灌顶。及摩触遍身然后息念志心。作佛母般若波罗蜜多菩萨观行。想此菩萨三面三眼身真金色。坐吉祥藏师子座。座有千叶金莲。身有六臂。右边三臂第一臂执数珠。第二臂执箭。第三臂作施愿相。左边三臂第一臂执经。第二臂执弓。第三臂执如意宝。如是六臂种种庄严。于其身上复放无数百千那由他俱胝光明。遍满一切世界。复想一切如来及多罗菩萨等一切菩萨。具足相好庄严其身。以诸香花而亲供养。如是观想已复念心真言。
　　唵（引）曩莫舍吉野（二合）母曩曳怛他（引）[言+我]哆野（引）啰贺（二合）谛（引）三藐三没驮（引）野怛你野（二合）他（引）唵（引）母你（引）母你摩贺（引）母你（引）曳（引）娑[口+缚]（二合引）贺
　　次诵根本真言。
　　怛你野（二合）他（引）唵惹曳（引）惹曳（引）钵纳摩（二合引）鼻阿[口+缚]弭（引）阿[口+缚]弭（引）娑啰娑罗尼地里地里啰（引）地里地啰（引）地里你[口+缚]哆（引）努波（引）罗你没度（引）哆（引）啰尼布啰野布啰野婆[言+我][口+缚]底萨里[口+缚]（二合引）舍（引）摩摩波里布啰野娑波里[口+缚]啰写萨里[口+缚]（二合引）萨怛鍐（二合）左萨里[口+缚]（二合）迦里摩（二合引）[口+缚]啰拏你尾输驮野尾输驮野没驮（引）地瑟姹（二合引）你曩娑[口+缚]（二合引）贺（引）
　　诵此真言已复作观行。想彼佛母般若波罗蜜多菩萨右边。有释迦世尊燃灯世尊。无量寿世尊智决定世尊。光明王世尊雷声吼音世尊。金花世尊散花世尊。于菩萨左边。毗婆尸世尊羯俱忖那世尊。迦诺迦牟尼世尊迦叶世尊宝手世尊。于菩萨前面。大遍照世尊宝生世尊。阿弥陀世尊不空成就世尊阿閦世尊。于菩萨后面。最上莲华世尊最上宝世尊。喜吉祥世尊琉璃光世尊不思议吉祥世尊于菩萨前。复有圣观自在菩萨慈氏菩萨。普贤菩萨妙吉祥菩萨。归命菩萨不思议吉祥声菩萨。金刚手菩萨无尽意菩萨。辩积菩萨无边辩菩萨。虚空藏菩萨无垢称菩萨。自在行菩萨法生菩萨。常啼菩萨月光菩萨。法云菩萨地藏菩萨。宝藏菩萨宝幢菩萨。尸弃菩萨香象菩萨金毗罗菩萨。如是等一切菩萨摩诃萨遍满佛刹。复有颦眉明王等。亦在菩萨前。如是圣众一一观想已。复想人间天上殊妙香花珍宝供具。以用供养佛母般若波罗蜜多菩萨。并诸眷属一切菩萨。作此观已。是人不久当成正觉。

　　佛说观想佛母般若波罗蜜多菩萨经

